Η χρονιά των 'δράκων': Η Σλοβενία έγραψε το δικό της έπος | Contra.gr\nSlovenia's team celebrates with the trophy after defeating Serbia in their Eurobasket European Basketball Championship final match in Istanbul, Sunday, Sept. 17. 2017. (AP Photo/Emrah Gurel) AP\nΟι λούζερς έγιναν άντρες πια! Τα παιδιά του Γιούρι Ζντοβτς και τ' ανήψια των Σμόντιτς - Λάκοβιτς - Λόρμπεκ άφησαν την μπασκετική Ευρώπη με το στόμα ανοικτό. Θριάμβευσαν (και) στον τελικό του Ευρωμπάσκετ με το 95-87 επί των Σέρβων, κατακτώντας δικαιότατα την πρωτιά.\nΗ "πεινασμένη" Σλοβενία δεν ήταν δυνατόν να χάσει αυτήν την ευκαιρία. Ό,τι κι αν της έτυχε στο δρόμο προς την κορυφή. Διότι ο τραυματισμός του ακμαίου Ντόντσιτς στα μέσα της τρίτης περιόδου ανέτρεψε τα δεδομένα στον τελικό και έδωσε το δικαίωμα στους "πλάβι" (που κι αυτοί είχαν λαβωμένο τον Γιόβιτς) να γυρίσουν το ματς.\nΜέχρι τότε ο Ντράγκιτς οργίαζε γιατί είχε άλλον να κουβαλά την μπάλα και να οργανώνει. Είχε 26 πόντους στο πρώτο μισό (οι 18 στη δεύτερη περίοδο), με αποτέλεσμα η Σλοβενία να προηγηθεί 38-28, να διατηρήσει τα ηνία και να φτάσει στο 59-47.\nΑφότου το άλτερ έγκο του τέθηκε εκτός μάχης με γυρισμένο αστράγαλο, η Σερβία μπήκε γερά στη μάχη. Πίεσε τον Ντράγκιτς, τον κούρασε κι διεκδίκησε τις πιθανότητές της έχοντας επιστρέψει.\nΑκόμη και τότε όμως η Σλοβενία είχε τις δυνάμεις ν' αντισταθεί. Τις λύσεις να μην πέσει. Τους παίκτες που θα βγουν μπροστά και θα στηρίξουν τον αρχηγό τους. Αρχικά τον Μπλάζιτς και μετά τον τρομερό Πρέπελιτς που έβαλε μεγάλα σουτ. Αλλά και τον Ράντολφ, με τον Βίντμαρ που έκοψε εντυπωσιακά τον Μπογκντάνοβιτς στην κρισιμότερη επίθεση των Σέρβων (με το σκορ στο 86-82). Όλοι μαζί έγραψαν την ιστορία. Γιατί στον ομαδικό αθλητισμό την ιστορία τη γράφουν, πάνω απ' όλους, οι παρέες.


Περίπου ένα χιλιόμετρο έξω από τον οικισμό του Πυθαγορείου βρίσκεται ο αρχαιολογικός χώρος των Θερμών. Πρόκειται για ένα δημόσιο έργο που κατασκευάστηκε από τους Ρωμαίους κατά τη διάρκεια του 2ου αιώνα μ.Χ. και εντυπωσιάζει τον επισκέπτη μέχρι και σήμερα.\nΣτον αρχαιολογικό χώρο υπάρχουν καλοδιατηρημένα κτίσματα που χρησιμοποιούταν παλαιότερα για ψυχρά και θερμά λουτρά καθώς και για αποδυτήρια, πισίνα, και σάουνα. Από ευρήματα που ανακαλύφθηκαν στην περιοχή, συμπεραίνουμε ότι οι τοίχοι και το πάτωμα των εγκαταστάσεων είχαν πλούσια διακόσμηση από μάρμαρο και ψηφιδωτά.\nΤέλος, θα πρέπει να σημειωθεί, ότι οι θέρμες βρίσκονται στον χώρο των αθλητικών εγκαταστάσεις της αρχαίας πρωτεύουσας της Σάμου. Στην ίδια περιοχή υπήρχε το γυμνάσιο, η παλαίστρα και το στάδιο διαστάσεων 50 x 200 μέτρων, το οποίο αποτελούσε ένα από τα μεγαλύτερα στον ελλαδικό χώρο.\nΠερισσότερα σε αυτή την κατηγορία: « ΗΡΑΙΟΝ\n27-11-2012 Hits:20745 Eastern Samos\n28-10-2012 Hits:8778 Eastern Samos Beaches\n30-10-2012 Hits:45209 Lesvos Unique Attractions\n29-10-2012 Hits:7869 Samos Monasteries


"Αγαπημένος παίκτης μου ο Πέλκας!" - inpaok.com\n«Αγαπημένος παίκτης μου ο Πέλκας!»\n11. Δεκεμβρίου 2017 01:35 Παναγιώτης Κυρικλίδης\nΟ Μαρίνος Ουζουνίδης στη συνέντευξη Τύπου μετά το ματς με τον ΠΑΟΚ μίλησε για την επόμενη ημέρα της βαριάς ήττας ξεκαθαρίζοντας πως οι παίκτες του πρέπει να φανούν έτοιμοι για τη δύσκολη συνέχεια αλλά και για το δικό του κίνητρο.\nΕπίσης, μεταξύ άλλων τόνισε πως ο Δημήτρης Πέλκας είναι ένας από τους αγαπημένους του ποδοσφαιριστές.\n«Στα όρια μας είμαστε όλοι εδώ και πολύ καιρό. Στο πρώτο ημίχρονο δεν φάνηκε ομάδα που δεν είχε διάθεση. Το ότι είχαμε επιθετικό πρόβλημα ήταν φανερό. Το πρόβλημα σήμερα για εμάς ήταν στο αμυντικό κομμάτι. Δεχθήκαμε πολύ εύκολα γκολ. Είναι μία κατάσταση δύσκολη που την καταλαβαίνουμε. Τώρα μας έχουν βγει και πάρα πολλά αγωνιστικά προβλήματα. Παρουσιάζουμε σε κάθε ματς ενδεκάδα ανάγκης. Τα παιδιά που θα μείνουν πρέπει να δείξουν ότι αντέχουν στην πίεση. Είναι μία πολύ μεγάλη ομάδα που δεν παλεύει απλά για να σωθεί. Έχουμε δύο παιχνίδια και μετά θα πρέπει να λάβουμε αποφάσεις. Αν δεν μπορέσουν να έρθουν παίκτες τα πράγματα θα είναι ακόμα πιο δύσκολα».\n«Αυτή την στιγμή ο Παναθηναϊκός δεν μπορεί να γίνει αυτός που θέλει ο κόσμος. Πρέπει να βελτιωθούμε αγωνιστικά. Να είστε σίγουρος ότι ο Παναθηναϊκός θα βρει τον δρόμο του και αγωνιστικά και οικονομικά».\n«Το κίνητρο είναι ένα, η ομάδα. Ο Παναθηναϊκός και ο κόσμος που τον υποστηρίζει».\n«Ττην φάση του γκολ την είχαμε δείξει στο βίντεο. Είναι ένας από τους αγαπημένους μου παίκτες και ας ελπίσουμε ότι θα έχει ανάλογη εξέλιξη για το ελληνικό ποδόσφαιρο. Το δεύτερο γκολ ήταν πρώτη φορά που το βλέπω».


Οι retro σειρές που σε κρατούν άυπνο τα βράδια! | Urban Adventures\nΟι retro σειρές που σε κρατούν άυπνο τα βράδια!\nΗ ρετρό κουλτούρα βρίσκεται παντού γύρω σου. Στους δρόμους της γειτονιάς σου, στα μπαράκια του κέντρου, στις σχολές χορούς, στη μουσική που παίζει στο πικάπ, ακόμα και στο λάπτοπ σου ή την τηλεόρασή σου. Οι ανδρικές τιράντες, τα καλογυαλισμένα παπούτσια, τα καπέλα, οι καμπάνες, οι κορδέλες και τα δερμάτινα παντελόνια, τα κηροπήγια, η τζαζ μουσική, οι αστραφτεροί πολυέλαιοι και οι παλιοί αγαπημένοι δίσκοι, δεν έχουν επηρεάσει μόνο το ντύσιμο και τη διακόσμηση του σπιτιού σου αλλά και δεκάδες άλλες πτυχές της καθημερινότητας μας. Αμέτρητοι σκηνοθέτες, σεναριογράφοι και δημιουργοί, εμπνέυστηκαν και έγραψαν ολόκληρες ιστορίες- νοσταλγούς μιας άλλης εποχής. Η πλοκή μας κρατάει πάντα σε αγωνία, τα vintage σκηνικά και τα ρετρό κοστούμια μας παρασύρουν και οι εκπληκτικές ερμηνείες μας κάνουν να κολλάμε αμέτρητες ώρες μπροστά στην οθόνη μας.\nΜιλάω φυσικά για τις αγαπημένες ρετρό τηλεοπτικές σειρές, που κατάφεραν να μας μεταφέρουν τόσο ρεαλιστικά, εικόνες που πολλοί από εμάς είχαμε δει μόνο στις κλασικές αγαπημένες μας ταινίες. Εγκληματίες στη Κολομβία, επιχειρηματίες στην Αμερική, ροκάδες στα ‘70s, η περίεργη αμερικανική κοινωνία στα ‘60s. Σειρές που μας έκαναν να χάσουμε τον ύπνο αλλά και ολόκληρες ημέρες, στην προσπάθειά μας να βρούμε αυτό το δίσκο που έπαιζε στο τρίτο επεισόδιο της δεύτερης σεζόν, ή ένα παρόμοιο φόρεμα με αυτό που φόραγμε η πρωταγωνίστρια στο τελευταίο επεισόδιο.\nΤο «Vinyl» είναι το φρέσκο δημιούργημα του Mick Jagger, του Martin Scorsese, του Rich Cohen και του Terence Winter. Πως θα μπορούσε να περάσει απαρατήρητο; Ο Bobby Cannavale είναι ο πρόεδρος της εταιρείας που παλεύει να επιβιώσει, κάπου στη δεκαετία των ‘70s, σε μια εποχή που το rock n roll και οι δίσκοι είχαν την τιμητική τους. Για την ρετρό σειρά, οι συντελεστές μεταμόρφωσαν για λίγο το διάσημο δισκάδικο του Brooklyn, Rough Trades, σε Sam Goody της δεκαετίας του ’70. Το σκηνικό γέμισε ρετρό αμάξια, γυναίκες με παντελόνια- καμπάνες, μουσικούς με δερμάτινα, εφημερίδες σε stands και παθιασμένους παραγωγούς που σε προκαλούν να δεις το ένα επεισόδιο μετά το άλλο. Πολλοί λάτρεις εκείνης της εποχής το έχουν χαρακτηρίσει ως την πιο νοσταλγική σειρά που είδαν ποτέ.\nΜε 9/10 αστέρια στο IMDB, δεν θα μπορούσε να περάσει απαρατήρητη. Το «Narcos» είναι περισσότερο ντοκιμαντέρ παρά μια απλή σειρά. Μπόλικο πιστολίδι, καταδιώξεις, μοιραίες γυναίκες και πολλές ανατροπές σε μια αληθινή ιστορία για τη ζωή του γνωστού Πάμπλο Εσκομπάρ. Μια απο τις πιο πειστικές αναπαραστάσεις της ατμόσφαιρας των ‘70s, με ρετρό αμάξια και ενδυματολογία που σε ταξιδεύει στην Κολομβία. Ο Wagner Moura στο ρόλο του Escobar είναι ο κύριος λόγος που αυτή η σειρά έχει τόσους φανατικούς θαυμαστές ανά τον κόσμο. Αυτό που κάνει τη σειρά τόσο ρεαλιστική είναι το αρχειακό αμοντάριστο υλικό και οι γνήσιες φωτογραφίες που μπλέκονται με έναν φυσικό τρόπο στην πλοκή και σε μεταφέρουν στο κλίμα εκείνης της εποχής. Κάθε επεισόδιο είναι και ένα μικρό ταξίδι στο χρόνο.\nΤι να πει κανείς για το «Mad Men»; Είναι μάλλον και η πρώτη σύγχρονη σειρά που σου έρχεται στο μυαλό όταν ακούς τη λέξη ρετρό. Η αμερικανική δραματική σειρά, του Matthew Weiner έκανε πρεμιέρα τον Ιούλιο του 2007 και αγαπήθηκε όσο καμία άλλη. Το Mad Men μας μεταφέρει στην Αμερική της δεκαετίας του ’60, σε μια πλασματική εταιρεία διαφήμισης, ονόματι Sterling Cooper, που έχει τα γραφεία της στη Λεωφόρο Μάντισον της Νέας Υόρκης. Μέσα στο δραματικό κλίμα της σειράς, απεικονίζεται η μεταβαλλόμενη κοινωνία της Αμερικής του 1960, ενώ η ιστορική του αυθεντικότητα αλλά και το ρετρό του στίλ είναι αυτά που έκλεψαν τα βλέματα από την πρώτη μέχρι την τελευταία σεζόν της σειράς. Άλλωστε, η τόσο πετυχημένη αναπαράσταση της εποχής είναι ο λόγος που έχει βραβευθεί με διάφορα βραβεία, ανάμεσα στα οποία συναντούμε εννέα Βραβεία Έμμυ και πέντε Χρυσές Σφαίρες. Πολλές γυναίκες έχουν επηρεαστεί από το ρετρό στίλ της Betty, της Joan, της Peggy και της Megan. Το Mad Μen είναι μια σειρά γεμάτη με μόδα, design, αρχιτεκτονική και τέχνες σε μια δεκαετία που άλλαξε τον κόσμο!\nΒρισκόμαστε στο Μαϊάμι, γύρω στο ’50, την εποχή που ο Κάστρο κατέλαβε την Κούβα. Το «Magic City» είναι μια σύγχρονη μαφιόζικη σειρά εποχής, με τον Τζέφρι Ντιν Μόργκαν και την Όλγα Κιριλένκο να παίζουν τους βασικούς ήρωες. Μπορεί το 1959 να ήταν μια ταραχώδης εποχή, αλλά το Μαϊάμι Beach αποτελούσε το ιδανικό μέρος για να βρίσκεται κάποιος, καθώς εκεί έπαιζαν τα πάντα. Το ρετρό συνδυάζεται άψογα με το γκλάμουρ και η απρόβλετπη πλοκή ξετυλίγεται σε έναν μικρόκοσμο του ξενοδοχείου Miramar Playa Hotel. Η ανατρεπτική σειρά ξεχειλίζει στιλ και ερωτισμό, ενώ η σκηνογραφία και η σκηνοθεσία καταφέρνουν να προβάλλουν με τον καλύτερο τρόπο την ατμόσφαιρα εκείνης της εποχής.\nΝομίζω για αρχή, βρήκες δυο-τρεις σειρές που θέλεις να αρχίσεις, ε; Οκ, είναι γεγονός πως η ρετρό αισθητική έχει καταφέρει να εισχωρήσει σε κάθε πτυχή της ζωής μας… μέχρι και στις σειρές! Αυτές μπορούν εύκολα να σε μεταφέρουν σε όλο τον κόσμο, σε διάφορες εποχές, σε δεκαετίες περασμένες, μέσα από απρόβλεπτα σενάρια και πλοκές που σε κρατάνε κολλημένο στην οθόνη. Πάτα λοιπόν “play” για να δεις σήμερα κιόλας ότι #cuttypaizei με αυτές τις σειρές!


Επιλογή στήριξης για μικρό διοπτρικό - Στηρίξεις τηλεσκοπίων - AstroVox\nΕπιλογή στήριξης για μικρό διοπτρικό\nΑπρίλιος 29 σε Στηρίξεις τηλεσκοπίων\nΠοια προτείνετε για μικρό διοπτρικό έως 80mm για επίγεια αλλά και αστρονομική χρήση ?\nΔημοσιεύτηκε Μάιος 1 (επιμελήθηκε)\nΚαλησπέρα, Vixen Porta II . Την έχω μεταχειρισμένη.\nΤο επεξεργάστηκε Μάιος 1 ο george mic\n7 minutes ago, george mic said:\nΕίναι στιβαρή/σταθερή σαν στήριξη, με τι βάρος εξοπλισμού τη χρησιμοποιείς ?\nΟι μικρομετρικές της κινήσεις βολεύουν την ώρα που παρακολουθείς ή η εικόνα σπαρταράει ?\nΤο επεξεργάστηκε Μάιος 1 ο vagkaf\nΤην έχω πάρει από πάρει από άτομο του φόρουμ, ειναι παλιότερο μοντελο αλλα ιδιας σκεψης ,τοποθετό ένα orion 80/400 και ένα sw 130/650 . Οι μικρομετρικες κινησεις αξιόπιστες . Οι μοχλοι σε σωστό σημείο, εχουν την δυνατοτητα να αλλάξουν φορά εχει αποθηκευτικό χώρο για τα κλειδιά . Χαμηλότερα απο την sw τον δισκο για φακούς αρα δεσιμι τον άκρον χαμηλότερα. Αξίζει, πρόσεξε και τα σχηματα σπο τα πόδια. Στο ζενίθ καμία δυσκολία.\nΤο επεξεργάστηκε Μάιος 2 ο george mic\nOn 1/5/2022 at 5:41 ΜΜ, george mic said:\nΣας ευχαριστώ πολύ για την απάντηση! Φαίνεται στιβαρή στήριξη για μικρούς σωλήνες κάτω από 100mm\nΝαι έτσι είναι.Ο Στέφανος Σοφολόγης, μπορεί να σου δώσει πληροφορίες γιαυτη την βάση. Δεν εχω φωτογραφία με τον 130/650 και με αυτόν είναι πολύ άνετα βάση που τον φορτώνω, με ογκώδη προσοφαλμια . Αυτό που με ικανοποιεί ειναι η ταυτόχρονη χρηση και τον δυο χειριστηρίων . Κάνω μια άσκηση ......προσπαθω να περιπλανηθω ακριβός πανω στο περίγραμμα του ήλιου ή της σελήνης, τα χειριστήρια μπορούν να ανταποκριθούν σε αυτη την μικρομετρικη κίνηση .\nΤο επεξεργάστηκε Μάιος 8 ο george mic\n2 minutes ago, george mic said:\nΝαι έτσι είναι.Ο Στέφανος Σοφολόγης, μπορεί να σου δώσει πληροφορίες γιαυτη την βάση. Δεν εχω φωτογραφία με τον 130/650 ,(που έγινε 130/648 ),και με αυτόν είναι πολύ άνετα βάση που τον φορτώνω, με ογκώδη προσοφαλμια . Αυτό που με ικανοποιεί ειναι η ταυτόχρονη χρηση και τον δυο χειριστηρίων . Κάνω μια άσκηση ......προσπαθω να περιπλανηθω ακριβός πανω στο περίγραμμα του ήλιου ή της σελήνης, τα χειριστήρια μπορούν να ανταποκριθούν σε αυτη την μικρομετρικη κίνηση .\nΕίχα διαβάσει ένα post του κ. Στέφανου που αναφέρει ότι της έχει τοποθετήσει ξύλινα πηχάκια που πήγαν σε άλλο level τον τρίποδα.\nΕγώ ενδιαφέρομαι να βάλω σωλήνα έως τρία κιλά μαζί με το πολύ ακόμη ένα κιλό εξοπλισμό προσοφθάλμιο κτλ... Πιστεύω βάσει προδιαγραφών να μην έχω πρόβλημα ακόμη και χωρίς πατέντες.\nΑυτό που με δελεάζει στην SW είναι ότι έχει και προέκταση για περισσότερο ύψος. Κατά τα άλλα φαίνονται ίδιες\nΤο ύφος δημιουργεί αστάθεια, στην ουσία ένας λαιμός ειναι χωρίς στήριξης. Στην κουβέντα που είχαμε με τον Στέφανο κατάλαβα οτι για το βάρος και τον ογκο που δουλεύουμε εμεις δεν χρειάζεται κάτι έξτρα στα πόδια στήριξης.\nOn 29/4/2022 at 10:04 ΜΜ, vagkaf said:\nΝομίζω πως η Vixen Porta mount αποτέλεσε ένα από τα καλύτερα προσιτά προιόντα της Vixen και την χάρηκα σε κάθε χρήση για 15 σχεδόν χρόνια. Ο μόνος λόγος που την άλλαξα με ...την ίδια (στη βερσιόν II) ήταν για να εναλλάσσω εύκολα τρίποδες, αφού η Porta II έχει εύκολα αποσπώμενη κεφαλή - και τυχαίνει να έχω και βαρέως τύπου τρίποδο Vixen. Έτυχε βέβαια η πρώτη να ταιριάξει ιδιαίτερα και στις ανάγκες του φίλου Γιώργου (george mic), οπότε αποφάσισα αυτή τη μικρή αναβάθμιση.\nΗ Porta II όταν ήρθε μου φάνηκε αρκετά σφιχτή στην περιστροφή των μικρομετρικών κινήσεων αλλά έχει τρόπους μικρορύθμισης (δεν αναφέρονται όμως στο manual) Παρατηρώντας τα έκκεντρα στηρίγματα των ατέρμονων κοχλίων καταλαβαίνει κανείς ότι μπορεί να μεταβάλει το πόσο σφιχτά θα εφάπτεται κάθε ατέρμονας με την αντίστοιχη "κορώνα". Είναι όμως λεπτοδουλειά και μάλλον καταλήγει σε "χρυσή τομή" μεταξύ τριβής και "backlash"/τζόγου, παρά σε ανεξάρτητη ρύθμιση. Στην πρώτη βάση πάντως είχα βρει άριστη ρύθμιση και μαζί με την επέμβαση στο αλουμινένιο τρίποδο (δηλ. τα εσωτερικά ξύλινα πηχάκια) έγινε μια απολύτως εύχρηστη και ιδανική βάση για το Vixen ED81S που "φορτωμένο" φτάνει τα 3,5 kg. Πολύ καλή επίσης και με το λίγο βαρύτερο maksutov Orion Optics OMC-140 (φτάνει ως 4,8 kg). Όμως στην καινούργια νομίζω πως έχουν αλλάξει το είδος γράσου και δυσκολεύομαι προς το παρόν να βρώ την ιδανική ρύθμιση - η περιστροφή των λαβών παραμένει λιγο πιο σφιχτή από όσο πρέπει. Ίσως με τη χρήση "χαλαρώσει" - δεν θυμάμαι πια πως είχε συμπεριφερθεί η πρώτη. Το αστείο είναι ότι μαζί με την πρώτη έδωσα και το βελτιωμένο τρίποδο, οπότε αν χρειαστεί θα ξανακάνω την ίδια βελτίωση. Έχω όμως όπως ανέφερα και το βαρύτερο τρίποδο που ταιριάζει, αν και δεν χρειάζεται καθόλου με το ED81S.\nΗ αλήθεια είναι πως όταν παρήγειλα την Porta ΙΙ στο Πλανητάριο Θεσσαλονίκης, παραξενεύτηκαν και μου πρότειναν απ' ευθείας την SkyWatcher AZ5 η οποία φαίνεται επάξιος αντίπαλος/αντίγραφο της Porta και μάλιστα είναι και λίγο ακριβότερη. Ήθελα όμως τη συμβατότητα με το βαρύ τρίποδο της Vixen και επιπλέον είχα άριστες εντυπώσεις από την πρώτη Porta. Μην έχοντας χρησιμοποιήσει την AZ5 δεν μπορώ να πω περισσότερα αλλά βρίσκει κανείς αρκετά στο Cloudynights και κάποια βίντεο στο YouTube. Σχετικά με ότι SkyWatcher έχω, σχεδόν όλα επιδέχονται ή έχουν ανάγκη από βελτιώσεις/ρυθμίσεις σε σχέση με την εργοστασιακή κατάσταση παράδοσης., ωστόσο η SkyWatcher έχει βελτιωθεί πολύ με το πέρασμα των χρόνων και τη θεωρώ πια αξιόπιστη και πραγματικά value for money.\nΗ τελική επιλογή είναι του Βαγγέλη (vagkaf ).\nΔημοσιεύτηκε Μάιος 6 (επιμελήθηκε)\nΣτην στήριξη θέλω να τοποθετήσω ένα Sky-Watcher 80ED, όπως είπα τόσο για επίγεια παρατήρηση όσο και για μεγάλα αστρικά πεδία και πλανητική. Ένα grab n go set up δηλαδή για τις διακοπές και εξορμήσεις που έχω πράγματα τα οποία καθιστούν αδύνατη τη μεταφορά του 12" (δηλαδή για εξορμήσεις όχι αποκλειστικά αστρονομικές)\nΗ Vixen Porta II φαίνεται πάρα πολύ προσεγμένη επιλογή. Απ' ό,τι είδα έχει μέχρι και αλλενοκλειδακι σε κρυφό μέρος για τη ρύθμιση της κίνησής της. Επίσης ο τρίποδας της φαίνεται καλύτερος από τον απλό-φορητό της Sky-Watcher και αυτό γιατί στο πάνω μέρος είναι "διπλά" τα πόδια (η SW βγαίνει και σε έκδοση με heavy-duty tripod αλλά χάνει το νόημα grab n go μετά). Δε ξέρω πόσο ρόλο παίζει αλλά φαίνεται πιο ενισχυμένο έτσι.\nΑπό την άλλη στην SW μου αρέσει όπως είπα η προέκταση/λαιμός που έχει αν θέλω να τη χρησιμοποιήσω πιο ψηλά (στήνεται και χωρίς το λαιμό) αλλά και το ότι ο βραχίονας της και αυτός ρυθμίζεται σε κλίση ανάλογα το σωλήνα που θα τοποθετηθεί. Τέλος ξέρω είναι χαζό και δεν είναι λόγος επιλογής αλλά θα ταιριάζει πιο καλά με τον προαναφερθέντα σωλήνα και θα δημιουργούν ένα ομοιόμορφο set Sky-Watcher και όχι "πάντρεμα" Vixen και Sky-Watcher.\nΠραγματικά είναι 50-50 θα δω και κριτικές σε ξένα φόρουμ για την SW και θα αποφασίσω. Δε βιάζομαι.\nΣας ευχαριστώ και πάλι για το χρόνο σας!\nΤο επεξεργάστηκε Μάιος 6 ο vagkaf\nΕπίσης ο τρίποδας της φαίνεται καλύτερος από τον απλό-φορητό της Sky-Watcher και αυτό γιατί στο πάνω μέρος είναι "διπλά" τα πόδια (η SW βγαίνει και σε έκδοση με heavy-duty tripod αλλά χάνει το νόημα grab n go μετά). Δε ξέρω πόσο ρόλο παίζει αλλά φαίνεται πιο ενισχυμένο έτσι.\nΣε συνέχεια του παραπάνω post ο φορητός τρίποδας της SW φαίνεται αρκετά ισχνός σε σχέση με τον heavy-duty (αλλά και αυτόν της Vixen) και η τιμή που κυκλοφορεί και είναι λίγο πάνω από της Vixen είναι με τον απλό τρίποδα.\nΈχω όμως όπως ανέφερα και το βαρύτερο τρίποδο που ταιριάζει, αν και δεν χρειάζεται καθόλου με το ED81S.\nΤο ED81S ζυγίζει 2,1 κιλά και φορτωμένο όπως είπατε 3,5 kg, αλλά το Evostar 80ED ζυγίζει 3,1 kg μόνο ο σωλήνας. Νομίζω πως παρόλο που είναι 3" το έχουν βάλει σε σασί που κάνει και για 4" για αυτό και το έξτρα κιλό, συν ο εξοπλισμός αγγίζει τα 4,5-5 kg.\nΟριακά είναι με τους απλούς τρίποδες. Το θέμα είναι ποιος είναι σταθερότερος - αυτός της Vixen ή ο απλός της SW...\nΤόσο με το μάτι αλλά και όπως είπατε αφού σηκώνει το maskutov συνολικής μάζας 4,8 kg, μάλλον η Vixen είναι πιο καλή επιλογή\nΟ τρίποδας της Vixen ζυγίζει 2,8 kg, ενώ ο απλός της SW 1,8 kg\nΠράγματι στο SkyWatcher 80ED χρησιμοποιούν σωλήνα με μεγαλύτερη διάμετρο απ' όσο χρειάζεται.\nΗ Porta II μέχρι πριν κάποιο καιρό μπορούσε να αγοραστεί μόνο σαν "κεφαλή" ώστε να επιλεγεί ως τρίποδας, ένας από τους παρακάτω ενισχυμένους:\nΣτον πρώτο απ' αυτούς (SXG - AL130 €199), είναι ενδιαφέρον ότι η σύνδεση των ποδιών με τον δίσκο της κορυφής γίνεται με 3 μονοκόμματα μεταλλικά στελέχη αντί για τα 6 συνήθη πλαστικά στελέχη και σύμφωνα με κάποια review κάνει σημαντική διαφορά. Τον σκέφτομαι σαν μελλοντική αναβάθμιση και ίσως, αντί να εισάγω μασίφ πηχάκια στον νέο βασικό τρίποδα - δουλειά χρονοβόρα που πρέπει να γίνει με ακρίβεια εφαρμογής - να το κάνω μια και καλή στον SXG-AL130. Aλλά τότε θα μου μείνει o βασικός αχρησιμοποίητος.\nΟ τρίτος από τους παραπάνω, SXG-HAL130, είναι ένα απίθανο, ακλόνητο προΐόν που "δεν καταλαβαίνει τίποτα" από ταλαντώσεις ούτε καν με φορτίο την Vixen SXD (8Kg + αντίβαρα) + το 10ιντσο Orion Optics (9~11Kg φορτωμένο) . Είναι ο βαρέως τύπου που ανέφερα παραπάνω ότι έχω (σε μια πρώιμη βερσιόν) και ζυγίζει 6Kg.\nΠάντως, ακόμη και ο βασικός τρίποδας της Porta ΙΙ (και στην Porta I) έχει μεταλλικό πλαίσιο στους σφιγκτήρες των ποδιών ενώ όλοι οι άλλοι όμοιοι έχουν πλαστικό πλαίσιο.\n1 hour ago, Στέφανος Σοφολόγης said:\nΜάλλον στην Porta II θα καταλήξω. Και αυτό λόγω του καλύτερου βασικού τριπόδου που τη συνοδεύει. Ελπίζω να λειτουργεί ικανοποιητικά χωρίς τροποποιήσεις σε συνδιασμό με το 80ED, ειδάλλως αν η εικόνα χοροπηδάει σε κάθε άγγιγμα θα πρέπει να γίνει πατέντα ή αλλαγή τριποδου.\nΔες και το manual αν δεν το έχεις ήδη δει:\nΑναφέρεται και στους οπτικούς σωλήνες που υποστηρίζει, αλλά είναι λίγο παλιό και δεν δείχνει όλους τους σύγχρονους τρίποδες της Vixen. Θα δεις επίσης ότι έχει σύστημα ρύθμισης της τριβής για τη χειροκίνητη αλλαγή κατεύθυνσης με ώθηση του σωλήνα (δηλ. τη χονδρική όχι τη μικρομετρική). Η αλλαγή κατεύθυνσης με ώθηση του σωλήνα είναι φοβερά χρήσιμη και ευτυχώς την έχει και η ΑΖ5. Για τη αλλαγή της μικρομετρικής τριβής η Vixen δεν δίνει οδηγίες, προφανώς για να μην επέμβει ο χρήστης και κάνει περισσότερο ζημιά παρά βελτίωση (πολύ εύκολο να συμβεί, ιδίως αν ο χρήστης ξεγελαστεί και σφίξει αρκετά κάποια μαύρα βιδάκια-ψείρες allen που ακινητοποιούν τα έκκεντρα στηρίγματα στα ατέρμονα αξονάκια - επίσης, αν δεν κατανοήσει το μηχανισμό επαφής των γραναζιών μπορεί να χαλάσει κάπως τη χρυσή τομή τριβής-τζόγου που ανέφερα νωρίτερα.)\nΚάτι άλλο που θέλει φροντίδα είναι το εξής: Αν από το εργοστάσιο η μικρομετρική είναι πράγματι σφιχτή, ενδέχεται να "χαλαρώσει" την καλή επαφή των χειρολαβών στα αξονάκια κι έτσι να πέφτουν, γιατί είναι "φορετές" και δεν ασφαλίζουν με βιδάκι όπως είναι το σύνηθες. Σ' αυτή την περίπτωση μπορεί να χρειαστεί αγορά νέων χειρολαβών με βιδάκι όπως οι κοντότερες από αυτές:\nΠαρόλα αυτά, όταν η βάση ρυθμιστεί σωστά, έχει τα φυσικά χαρακτηριστικά (βάρος, γεωμετρία, αρχή λειτουργίας) που την κάνουν πολύ εύχρηστη και γρήγορη, πραγματικά "grab 'n' go" βάση για μικρά τηλεσκόπια. Και για λίγο μεγαλύτερα αφού μπορεί να κουμπώσει και σε βαρύτερους τρίποδες. Τα ίδια πιθανόν ισχύουν και για την SkyWatcher AZ5.\nΔημοσιεύτηκε Μάιος 7 (επιμελήθηκε)\nΕυχαριστώ για το manual.\n( ή αλλιώς κοντά στον βασιλικό ποτίζεται και η γλάστρα ).\nΤο επεξεργάστηκε Μάιος 7 ο george mic\n2 hours ago, Στέφανος Σοφολόγης said:\nΠραγματικά ευχαριστούμε πολύ για την κυριολεκτικά ανάλυση της ανατομίας της βάσης.\nΤις οδηγίες τις έχω δει. Σε ένα σημείο αναφέρει ότι οι χονδρικές κινήσεις πρέπει να γίνονται πιάνοντας το σωλήνα και όχι τα χειριστήρια των μικρομετρικών κινήσεων αλλιώς οι άκρες ενδέχεται μέχρι και να σπάσουν.\nΜήπως σε περιπτώσεις που δε γινόταν κάτ' αυτόν τον τρόπο έχει αναφερθεί ότι χαλάρωσαν και έπεφταν ή όντως έφταιγε η εργοστασιακή σφιχτή ρύθμιση ; Σε κάθε περίπτωση αφού αλλάζουν και με σταθερότερα με βίδα συγκράτησης και δεν πάει χαμένη όλη βάση δεν είναι τόσο μεγάλο πρόβλημα.\nΤο επεξεργάστηκε Μάιος 7 ο vagkaf\nΠριν πολλά-πολλά χρόνια, όταν η SkyWatcher δεν ήταν πολύ γνωστή στην Ελλάδα, είχα συστήσει σε συγγενείς που ήθελαν τηλεσκόπιο για τα κοριτσάκια τους, ένα αχρωματικό Vixen μαζί με την νέα τότε Porta Mount. Όταν μετά από μήνες τους επισκέφτηκα, το τηλεσκόπιο ήταν σε αχρηστία γιατί "δεν κατάφερναν τη βάση". Ανακάλυψα έκπληκτος ότι ποτέ δεν ώθησαν τον οπτικό σωλήνα για να προσανατολίσουν το τηλεσκόπιο, αλλά έσπρωχναν με τις κοντές λαβές! Δεν είχαν καν "ανακαλύψει" ότι οι λαβές γύριζαν με σκοπό την ακριβή στόχευση. Όταν ρώτησα γιατί δεν διάβασαν τις οδηγίες μου απάντησαν το αφοπλιστικό "που να τα καταλάβουμε εμείς αυτά"! (Ευτυχώς πάντως τα κοριτσάκια έγιναν επιστήμονες.) Οι λαβές ήταν πλέον άχρηστες και παραγείλαμε νέες εύκαμπτες, το δε τηλεσκόπιο το ευχαριστήθηκαν πολύ από τότε, αφου κατάλαβαν την απλή λειτουργία του.\n...μάλιστα, μια γνωστή Ιαπωνική εταιρεία έφτιαξε μια πολύ γερή και αποτελεσματική λαβή ειδικά για την Porta Mount, περιττή κατά τη γνώμη μου για μακριά διοπτρικά, χρήσιμη ίσως για τα μικρότερα ή για μικρά maksutov ή ειδικές διατάξεις. Είναι έξυπνα σχεδιασμένη για να "εισάγεται" στην Porta Mount χωρίς να την υποβαθμίζει σε κάτι άλλο.\nΔείτε τις πολλές φωτογραφίες στο κάτω τμήμα της ιστοσελίδας.\nΠεραν της Porta, και ειδικά αν σε απασχολεί η φορητότητα, εγώ θα κοίταζα και την ScopeTech Zero\nΣουπερ φορητή / adjustable (η κεφαλή αποσυναρμολογειται πανεύκολα σε δυο πολύ compact κομματια), με μικρομετρικες, και σύμφωνα με το παρακάτω βίντεο πιο σταθερή από την Porta\nΤην δικιά μου την χρησιμοποιώ 2-3 μήνες τώρα μαζί με το RT-90C της Inorel και knobs από την Cetus Technik για να στηρίζω το διοπτρικο μου (5” / 750mm/ 5-6 kg μαζί με δακτυλιδια-ερευνητη-διαγώνιο-προςοφθαλμια κλπ) και είναι πολύ αξιοπρεπής - το «κούνημα» οταν αλλάζει θέση το τηλεσκόπιο είναι αντιληπτό πάνω από 50-60x και ενοχλητικό μόνο πάνω από 250-300x που ούτως η άλλως είναι υπερβολικό για τέτοια στήριξη. Υποθέτω με 80mm θα είναι πολύ σταθερή\nΘα γράψω review τους επόμενους μήνες αλλά αν θέλεις περισσότερες πληροφορίες ευχαρίστως\nΤο επεξεργάστηκε Μάιος 7 ο Canopus\nΤέλεια, θα τη μελετήσω. Αν χρειαστώ κάποια πληροφορία θα σας ρωτήσω Ευχαριστώ πολύ!\n14 hours ago, Στέφανος Σοφολόγης said:\nΠολύ καλή ιδέα. Σε λίγες ημέρες θα το έχω έτοιμο.\nΔημοσιεύτηκε Μάιος 10 (επιμελήθηκε)\nOn 7/5/2022 at 7:50 ΜΜ, george mic said:\nΣκέφτηκα να κανω πρώτα ενα, μοντέλο μεταλλικής λαβής, με οτι εύκαιρο κομμάτι βρω γύρω μου. Βρήκα μια γαλβανισμενη επιτοιχεια βαση πυροσβεστήρα την έκοψα έκανα τρυπες, για να περάσουν οι δυο βίδες, το αποτέλεσμα με ικανοποιεί. Θα κρατήσω αυτή την λαβή ,δεν θα μπω σε άλλη διαδικασία.\nΈχω και ένα βιντεάκι όποιος το θέλεις το στείλω με email ή viber.\nΤο επεξεργάστηκε Μάιος 10 ο george mic\n1 hour ago, george mic said:\nΤέλειο κ. Γιώργο ! Πραγματικά αν περάσετε στο μέταλλο και μια αφρώδη χειρολαβή που προορίζεται για το τιμόνι ποδηλάτου νομίζω πως δε διαφέρει καθολου με την έτοιμη λύση !


ΠΑΣ Λαμία: Προτεραιότητα το...φτερό! - Lamiara.gr\nΠΑΣ Λαμία: Προτεραιότητα το…φτερό!\nΣύμφωνα με δημοσίευμα ο ΠΑΣ Λαμία κατά τη χειμερινή μεταγραφική περίοδο, θα κινηθεί για την απόκτηση ενός μεσοεπιθετικού και πιο συγκεκριμένα ενός winger. #slgr #lamiafc #sportime #δημοσίευμα #slgrinterwetten #μεταγραφές\nΌσο πλησιάζει η χειμερινή μεταγραφική περίοδος, τόσο θα αυξάνονται και τα μεταγραφικά σενάρια για τον ΠΑΣ Λαμία. Αν και ακόμη είναι νωρίς… ήδη κάποια έχουν δει το φως της δημοσιότητας.\nΈνα από αυτά, του Sportime συγκεκριμένα, αναφέρει πως η Λαμία θα κινηθεί κατά την μεταγραφική περίοδο του Ιανουαρίου για την απόκτηση ενός μεσοεπιθετικού.\nΠιο συγκεκριμένα, οι άνθρωποι του ΠΑΣ σύμφωνα πάντα με το δημοσίευμα, θέλουν να φέρουν στον σύλλογο έναν winger έναν «καθαρόαιμο» εξτρέμ δηλαδή έτσι ώστε να αποδεσμευτούν οι Καραμάνος και Μανούχος που αγωνίζονται στις συγκεκριμένες θέσεις κατά συνθήκη.\nΌπως υπογραμμίζεται στο τέλος του δημοσιεύματος, επί της ουσίας πρόκειται για τη μεταγραφή που γινόταν κουβέντα όλο το καλοκαίρι, αλλά τελικά δεν προχώρησε.\nΣε μία θέση το έχουν πάρει απόφαση από τώρα να ενισχυθούν στη Λαμία\nΜετά τις πρώτες πέντε αγωνιστικές, είχε ήδη βάλει 25 παίκτες ο Μιχάλης Γρηγορίου. Η Λαμία και λύσεις έχει και σχεδόν οι πάντες έχουν δοκιμαστεί.\nΑμυντικά είναι σαφές πως υπάρχει υπεροπλία, ενώ και στα χαφ από τη στιγμή που είναι όλοι ετοιμοπόλεμοι, το δεύτερο μισό της σεζόν μπορεί να βγει. Εκεί που φαίνεται πως κάτι πρέπει να αλλάξει, είναι το επιθετικό σκέλος.\nΑπό το καλοκαίρι φαινόταν πως η ομάδα που χτίζεται δεν θα έχει το απρόβλεπτο στο παιχνίδι της. Με τον έναν ή τον άλλον τρόπο, πάντως, έως τώρα η Λαμία βάζει ένα γκολ ανά ματς κατά μέσο όρο. Έχει εννιά σε ισάριθμες αναμετρήσεις στο πρωτάθλημα και άφησε έτσι πίσω της τους Αστέρα Τρίπολης, Ατρόμητο, Ιωνικό και Απόλλωνα Σμύρνης. Η συγκεκριμένη τετράδα μετράει λιγότερα γκολ από εκείνη.\nΟ σκόρερ που θα ξεκολλήσει μόνος του τους «κυανόλευκους» δεν υπάρχει και αυτό φαίνεται ακόμη και στο γεγονός πως κανείς δεν έχει βάλει περισσότερα γκολ του ενός. Σε πρώτη φάση, πάντως, το μεγαλύτερο θέμα εντοπίζεται στα φτερά. Μανούσος και Καραμάνος παίζουν στο πλάι ως φορ και όχι ως winger, ο Ρόμανιτς δεν έχει δώσει τα αναμενόμενα, ενώ οι Μανουσάκης και Ελευθεριάδης αποκτήθηκαν κυρίως για να έχουν δευτερεύοντα ρόλο. Γι’ αυτό και εν όψει Ιανουαρίου η πρώτη εντολή πάρθηκε. Η Λαμία αναζητά winger. Ουσιαστικά μιλάμε για τη μεταγραφή που συζητιόταν από το καλοκαίρι και δεν έγινε.\nΤρίο Μπελκάντο: On Demand η εκπομπή της Δευτέρας με άρωμα Futsal!\nMιλώντας στο προφίλ της Ισπανικής σελίδας elnuevoinsular που ασχολείται με θέματα κυρίως της Λας Πάλμας, ο Nταβίντ Σιμόν αποχαιρέτησε την πρώην ομάδα του, τον κόσμο και την πόλη επιβεβαιώνοντας και ο ίδιος πως θα συνεχίσει την καριέρα του στην Ελλάδα και τον ΠΑΣ Λαμία.\nΑρχικά ο 33χρονος ακραίος μπακ έστειλε ένα βίντεο στη σελίδα λέγοντας μεταξύ άλλων:\n“Γεια σας, έφτιαξα αυτό το βίντεο για να σας αποχαιρετήσω, σας ευχαριστώ πολύ για όλα, νιώθω πολύ αγαπητός εδώ στο σύλλογο, στην πόλη, κάθε μέρα, ακόμα και περισσότερο. Είναι κρίμα αλλά, το ποδόσφαιρο έτσι είναι. Θα ζήσω μια νέα περιπέτεια. Ξέρετε ότι θα μου λείψετε από καρδιάς, σας ευχαριστώ για όλα. Αντίο!”\nΗ άφιξη του στην Ελλάδα αναμένεται μέσα στην ερχόμενη εβδομάδα για να περάσει τα απαραίτητα τεστ και να ανακοινωθεί από τους κυανόλευκους!\nΗ δημοσίευση κοινοποιήθηκε από το χρήστη El Nuevo Insular (@elnuevoinsular)\nΛίγο αργότερα η ίδια ιστοσελίδα με story επιβεβαίωσε μέσω του δημοσιογράφου, Saajan Garcia ότι ο Νταβίντ Σιμόν συνεχίζει στην Λαμία εκεί όπου θα βρει έναν παλιό γνώριμό του από την Λας Πάλμας, τον Γκουστάβο Τάιρον!\n΄Πάντως ο Νταβίντ Σιμόν αποχαιρέτησε και την Καρταχένα με ανάρτησή του στον προσωπικό του λογαριασμό στο Instagram χθες, γράφοντας χαρακτηριστικά:\n“Ευχαριστώ πολύ Καρταχένα, για πάντα ένας από εσάς. Πήρα απίστευτη αγάπη από τον κόσμο όλο αυτό το διάστημα. Πάντα ευγνώμων!”\nΗ δημοσίευση κοινοποιήθηκε από το χρήστη David Simon (@davsimon2)


Hotel Alsterhof Berlin Βερολίνο Γερμανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία AGODA\nAugsburger Strasse 5, Σκόνεμπεργκ, Βερολίνο, Γερμανία 10789 (προβολή χάρτη)\nΣυγνώμη, δεν υπάρχουν διαθέσιμα δωμάτια στο Hotel Alsterhof Berlin για τις επιλεγμένες ημερομηνίες.\n24ωρη υπηρεσία δωματίου VIP παροχές δωματίου ανελκυστήραςΑσύρματη σύνδεση Wi-Fi σε δημόσιους χώρους εγκαταστάσεις για ΑμΕΑεγκαταστάσεις συνεδριάσεων / επίσημων γευμάτωνενοικίαση ποδηλάτων επιτήρηση παιδιών επιχειρησιακό κέντροεστιατόριο καζίνο καταστήματα στο ξενοδοχείο καφετέρια μεταφορά από/προς το αεροδρόμιομπαρ μπαρ πισίνας νυχτερινό κλαμπ / dj ξεναγήσειςοικογενειακό δωμάτιοπλυντήριο ρούχων σαλόνι ομορφιάςυπηρεσία δωματίου υπηρεσία μεταφοράς με λεωφορείο υποδοχή φιλοξενία κατοικίδιων ζώωνχρηματοκιβώτιο χώρος καπνιζόντων\nΑν αυτό που ψάχνετε είναι ένα ξενοδοχείο σε καλή θέση στη Βερολίνο, μην ψάχνετε πέρα από το Hotel Alsterhof Berlin. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Το καλοδιατηρημένο περιβάλλον και η εγγήτητα του με τα Στάση Μετρό Οδού Όγκσμπεργκερ, Καντεβέ, Βίττενμπεργκπλατς Άντεργκραουντ Ρέιλγουει Στέισιον αποδίδουν σε αυτό το ξενοδοχείο μια ιδιαίτερη γοητεία. Το Hotel Alsterhof Berlin προσφέρει επίσης πολλές εγκαταστάσεις για να εμπλουτίσετε την διαμονή σας στη Βερολίνο. Το ξενοδοχείο σας παρέχει χώρος στάθμευσης οχημάτων, Ασύρματη σύνδεση Wi-Fi σε δημόσιους χώρους, εστιατόριο, πλυντήριο ρούχων, εγκαταστάσεις συνεδριάσεων / επίσημων γευμάτων. για να εξασφαλίσει ότι οι πελάτες μας θα απολαύσουν την μεγαλύτερη δυνατή άνεση. Το Hotel Alsterhof Berlin διαθέτει 204 δωμάτια, όλα διακοσμημένα με γούστο για να καλύψουν όλες σας τις ανάγκες διατίθενται δωμάτια που επικοινωνούν εσωτερικά, τηλεόραση, μίνι μπαρ, ντουζιέρα, κλιματισμός. Το ξενοδοχείο προσφέρει φανταστικές εγκαταστάσεις, συμπεριλαμβανομένων των σάουνα, χαμάμ, κήπος, γυμναστήριο, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Το Hotel Alsterhof Berlin είναι μια έξυπνη επιλογή για τους ταξιδιώτες στη Βερολίνο προσφέροντας κάθε φορά μια ήρεμη και ήσυχη διαμονή.


Η αγωγή της Δημητρίου στον Ζαχαράτο | κοσμικα , opinions | womenonly.gr\nΗ αγωγή της Δημητρίου στον Ζαχαράτο\n"Και σου λεγα, πρόσεχε"\nτο alter ego της αποφάσισε να δείξει η Άντζελα Δημητρίου. και ο πρώτος άνθρωπος που βρέθηκε μπροστά της ήταν ο Τάκης Ζαχαράτος, από τον οποίο ζητά, για ένα νούμερο του που την προσέβαλε, το ποσό - βάλσαμο των 730 χιλιάδων ευρώ.\nΤο δυναμικό της χαρακτήρα και το τσαγανό που διαθέτει το alter ego της αποφάσισε να δείξει η Άντζελα Δημητρίου. Μπουχτισμένη από τα λόγια του κόσμου της show biz είπε ένα "Φθάνει ως εδώ, δεν πάει άλλο, έχω κουραστεί. Είμαι πια ένα ταλαιπωρημένο κορμί" κι αμέσως ανέλαβε δράση. Ο πρώτος άνθρωπος που βρέθηκε μπροστά της ήταν ο Τάκης Ζαχαράτος, ο οποίος - φευ - έπιασε στο πρόγραμμά του την Άντζελα. Θα θυμάσαι τη γνωστή ιστορία με το εξώδικο που του είχε κάνει, προκειμένου να βγάλει από το show του το νούμερο "Άντζελα Δημητρίου σε πλήρη δράση".\nΗ "Λαίδη" είχε όλη την καλή διάθεση να του δώσει άφεση αμαρτιών για το παραστράτημα του - μέχρι που σκεφτόταν να του στείλει δώρο βιντεοκασέτα από συναυλία της στην Τουρκία - αρκεί αυτός να υπάκουε στην επιθυμία της. Ο Ζαχαράτος, όμως (που δυστυχώς γι αυτόν δεν είχε γνωρίσει το alter ego της) ακολούθησε την τακτική "ποιώ τη νησαν" και συνέχισε το νούμερο του. Η αμαρτία ήταν τόσο μεγάλη, που ακόμη και η μεγαλόψυχη αοιδός δεν μπορούσε να την αγνοήσει. Έτσι, μιαν ωραία πρωία, προ ημερών, του έκανε αγωγή ζητώντας του το ποσό - βάλσαμο για την ψυχή της, 730 χιλιάδες ευρώ (ήτοι σε δραχμές περίπου 250 εκατομμύρια).\nΟι μίμοι έχουν...χρέη\nΟ γνωστός μίμος, μόλις πληροφορήθηκε τα καθέκαστα, έσπευσε στην πλησιέστερη τράπεζα προκειμένου να δει τι λεφτά έχει στον λογαριασμό του. Οι οικονομίες του μετά βίας πλησίαζαν στο επιθυμητό νούμερο και προκειμένου να βρεθεί στης φυλακής τα σίδερα που ναι για τους λεβέντες, προτίμησε να κάνει κάτι πιο δραστικό. Μάζεψε τους συνεργάτες του, πήρε ένα ψάθινο καλάθι, από εκείνα που βάζουμε το ψωμί, και όλοι μαζί έκατσαν κατάχαμα έξω από το μαγαζί, όπου εμφανίζεται, ζητώντας λίγη ελεημοσύνη. Επειδή στο στόμα του είχε βάλει μια ταινία που αναγραφόταν το ποσό - βάλσαμο της Άντζελας, δεν ήταν δυνατό να φωνάξει συνθήματα του τύπου "Ελεήστε το φτωχό γιατί θα τον φάει η Άντζελα ζωντανό" και άλλα τέτοια. Ο κόσμος, πάντως, που περνούσε από εκεί ανταποκρίθηκε πλήρως κι ας πίστευε ότι ο άνωθεν αριθμός είναι η τιμή κάποιου κουστουμιού που ήθελε να αγοράσει ο Ζαχαράτος για το show του, αλλά δεν είχε λεφτά να το πάρει...


Ευαγγελία Αραβανή: Η σκληρή της προπόνηση στον ελεύθερό της χρόνο! [vids] Ευαγγελία Αραβανή: Η σκληρή της προπόνηση στον ελεύθερό της χρόνο! [vids] | Epirusblog.gr | Ιωάννινα Ήπειρος Ελλάδα\nΕυαγγελία Αραβανή: Η σκληρή της προπόνηση στον ελεύθερό της χρόνο! [vids]\nΜέσα σε λίγα χρόνια και μετά από σκληρή δουλειά, η Ευαγγελία Αραβανή κατάφερε να γίνει παρουσιάστρια πρώτης γραμμής.\nΑπό τα backstage του X-Factor και την παρουσίαση του δημοφιλούς My Style Rocks, έγινε η παρουσιάστρια του Dancing with the Stars.\nΗ όμορφη Ευαγγελία θεωρείται μία από τις πιο εντυπωσιακές παρουσίες της εγχώριας showbiz και όχι άδικα.\nΜάλιστα, η ίδια βιώνει μία από τις πιο όμορφες περιόδους της ζωής της, καθώς πέρα από την επαγγελματική επιτυχία, ζει τον έρωτα στο πλευρό του Νίκου Οικονομόπουλου.\nΗ Ευαγγελία Αραβανή είναι πολύ ευτυχισμένη στην αγκαλιά του αγαπημένου καλλιτέχνη και οι δυο τους αποτελούν ένα από τα πιο hot ζευγάρια της showbiz.\nΦυσικά η εξωτερική της εμφάνιση και το καλλίγραμμο κορμί της είναι και οι λόγοι που την έχουν κάνει ένα από τα πιο επιτυχημένα μοντέλα της Ελλάδας, αν και τα τελευταία χρόνια ασχολείται κατά αποκλειστικότητα με την τηλεόραση.\nΤο καλογυμνασμένο της σώμα, όμως, είναι αποτέλεσμα σκληρής γυμναστικής και προπόνησης!\nΗ Ευαγγελία τώρα πια διαθέτει περισσότερο ελεύθερο χρόνο, με το Dancing With the Stars να προβάλλεται μόνο Παρασκευές και έτσι βρίσκει την απαραίτητη ώρα που χρειάζεται για να κάνει το αγαπημένο της pilates.\nΗ εντυπωσιακή παρουσιάστρια βρέθηκε για ακόμη μια φορά στο αγαπημένο της γυμναστήριο και μάλιστα μας έδειξε μερικά στιγμιότυπα από την σκληρή της προπόνηση! Η Ευαγγελία ακόμη και χωρίς ίχνος μακιγιάζ είναι πανέμορφη και αυτό φαίνεται σε κάθε φωτογραφία ή βίντεο ανεβάζει από το γυμναστήριο.\nshow biz 7396402818464165746


Τι έκαναν οι 298 Ισλανδοί; | Euro 2016 | gazzetta.gr\nΠαρασκευή, 08 Ιουλίου 2016 - 18:05\nΤι έκαναν οι 298 Ισλανδοί;\nΗ Uefa έδωσε τα στοιχεία για τις τηλεθεάσεις στην Ευρώπη και στον κόσμο και οι άνθρωποι της Ευρωπαϊκής Ομοσπονδίας στάθηκαν στο Αγγλία-Ισλανδία. ΑΠΟΣΤΟΛΗ ΣΤΗ ΓΑΛΛΙΑ: ΑΝΤΩΝΗΣ ΣΑΟΥΛΗΣ\nΣτην συνέντευξη Τύπου για το κλείσιμο του τουρνουά, δύο 24ωρα πριν τον τελικό του Euro οι άνθρωποι της Uefa έδωσαν στον Τύπο μερικά ενδιαφέροντα στοιχεία. Ενα από αυτά είχε να κάνει με τις τηλεθεάσεις. Στην Ευρώπη και στον κόσμο. Μπορεί οι 24 ομάδες να έριξαν τον συνολικό μέσο όρο (εύκολα μπορεί να το καταλάβει κάποιος αυτό) όμως σημειώθηκαν νούμερα που δε τα πίστευαν οι ίδιοι οι άνθρωποι της Ευρωπαϊκής Ομοσπονδίας.\nΩστόσο το πιο εντυπωσιακό στοιχείο ήρθε από το παιχνίδι Αγγλία-Ισλανδία για την φάση των «16». Στο Ηνωμένο Βασίλειο έφτασε μέχρι και στο 59,1% στο ITV και ήταν η μεγαλύτερη τηλεθέαση μετά το Παγκόσμιο Κύπελλο του 2014.\nΟμως στην Ισλανδία έφτασε στο 99,8%. Ουσιαστικά μόνο 298 Ισλανδοί σε όλη την χώρα έβλεπαν κάτι άλλο εκείνη την στιγμή. Οπως χαρακτηριστικά είπε γελώντας ο Πέδρο Πίντο «ψάχνουμε να βρούμε ποιοι είναι και τι έβλεπαν. Θα σας έχουμε ενήμερους».\nΣτην Γαλλία είδαν 19,2 εκατομμύρια άνθρωποι το Γερμανία-Γαλλία (68,8% στο TF1) και ήταν η μεγαλύτερη τηλεθέαση μετά τον τελικό του Παγκοσμίου Κυπέλλου το 2006. Τηλεθέαση που θ' αυξηθεί στον τελικό με την Πορτογαλία. Στην Γερμανία τον ημιτελικό είδαν 29,8 εκατ. Άνθρωποι και το ZDF έφτασε στο 80,6%.\nΤο RAI1 έφτασε στο 66,3% στο Γερμανία-Ιταλία, η υψηλότερη τηλεθέαση μετά τον τελικό του Euro 2012.\nΟσο για τον τελικό; Οι άνθρωποι της Uefa εκτιμούν ότι θα τον παρακολουθήσουν περισσότεροι από 300 εκατομμύρια άνθρωποι ζωντανά ενώ ετοιμάζουν μια εκπληκτική τηλεοπτική παραγωγή.\n51 κάμερες στις οποίες θα υπάρχουν 2 ελικόπτερα, 2 μηχανές η Spidercam, rail κάμερες πίσω από τα τέρματα, τέσσερις hi-speed κάμερες και οκτώ super-slow motion κάμερες.\nΟ Ρονάλντο σκόραρε εις βάρος της Μπέτις και ισοφάρισε το ρεκόρ που κατείχε ο Ραούλ, βάζοντας γκολ σε 264 παιχνίδια...\nΟ Τάσος Μπακασέτας με ένα γκολ και δύο ασίστ κόντρα στην Ξάνθη σημείωσε άλλη μία ποιοτική εμφάνιση και το gazzetta.gr...\nΟ Λεβαδειακός έχει έντονα παράπονα από την διαιτησία του αγώνα με τον Παναιτωλικό όπως φαίνεται και από την περιγραφή του...\nΗ ΑΕΛ φιλοξενεί τον Παναθηναϊκό στον αγώνα που ρίχνει την αυλαία της 22ης αγωνιστικής με τους «πράσινους» να ψάχνουν την...


Από την... πόλη στον Καϊάφα: Ταξίδι στο όνειρο - Ταξιδεύοντας στην Ελλάδα - Τέρψη & Ζωή\nΑπό την... πόλη στον Καϊάφα: Ταξίδι στο όνειρο\nΕίναι κάποια μέρη στην Ελλάδα που σε κάνουν να αναρωτιέσαι γιατί οι κάτοικοι μιας τόσο ετερόκλητης από άποψη ομορφιάς χώρας επιμένουν να συρρέουν κατά χιλιάδες κάθε καλοκαίρι στα ”κοσμοπολίτικα” μέρη της.\nΔημοσίευση: 7 Ιουλίου 2006\nΣτη διαπίστωση αυτή κατέληξα λίγους μήνες πριν, όταν επισκέφθηκα τη Σέριφο. Και τη θυμήθηκα όταν αντίκρισα την παραλία του Καϊάφα.\nΑκόμη και ο όρος ”παραλία”, που, τουλάχιστον για το μέσο Έλληνα, εκφράζει μια έκταση η οποία, στην καλύτερη των περιπτώσεων, μετά βίας αγγίζει τα δύο χιλιόμετρα σε μήκος, έχω την εντύπωση ότι το αδικεί αυτό το μέρος.\nΕντύπωση με την οποία θα συμφωνήσουν όσοι έχουν σταθεί έστω και μία φορά σε κάποιο σημείο της ”παραλίας” προσπαθώντας να διακρίνουν το τέλος της.\nΔε θα σας πούμε να μην το κάνετε, γιατί αποκλείεται να αντισταθείτε στον πειρασμό.\nΌλοι το κάνουν. Θα σας προειδοποιήσουμε, όμως, ότι είναι μάταιο. Η αμμουδιά καλύπτει μια έκταση πενήντα και πλέον χιλιομέτρων –επομένως ο όρος ”ως εκεί που φτάνει το μάτι” είναι μάλλον ανεπαρκής.\nΌταν το βλέμμα συνηθίσει την απεραντοσύνη και ο μέχρι προ ολίγου ανυποψίαστος επισκέπτης παραιτηθεί της προσπάθειας να εντοπίσει το τέλος της παραλίας, το περιβάλλον τοπίο αποτελεί την επόμενη έκπληξη.\nΈνα κατάφυτο πευκοδάσος, που τελειώνει λίγα μόλις μέτρα από τη θάλασσα, πλαισιώνει σαν κορνίζα τη χρυσαφένια άμμο.\nΑκόμη και οι ράγες του τραίνου που το χωρίζουν στα δύο, αποτελώντας το μοναδικό σημάδι ”πολιτισμού” στη γύρω περιοχή, μοιάζουν αναπόσπαστο κομμάτι του φυσικού τοπίου.\nΤοποθετημένες στο κατάλληλο σημείο, δίπλα στον τελευταίο αμμόλοφο που εμποδίζει τη θέα στη θάλασσα από το δάσος, δίνουν την εντύπωση ότι ήταν πάντα εκεί.\nΟ καλύτερος τρόπος για να προσεγγίσετε για πρώτη φορά την ”παραλία” είναι ο πλέον ανορθόδοξος.\nΕρχόμενοι από την Τρίπολη, αφήνετε πίσω σας την πόλη της Ζαχάρως και, όταν δείτε στα δεξιά του δρόμου τη λίμνη του Καϊάφα, αναζητάτε έναν από τους χωματόδρομους στα αριστερά, που οδηγούν στα ξέφωτα του δάσους. Αφήνετε το αυτοκίνητο σε ένα από αυτά και συνεχίζετε το μονοπάτι με τα πόδια.\nΘα καταλάβετε ότι είστε κοντά στην παραλία από τα τροχόσπιτα με ξένες πινακίδες και τις σκηνές που θα πληθαίνουν όσο προχωράτε.\nΑκολουθώντας τη συγκεκριμένη διαδρομή –που δε διαρκεί περισσότερο από 10 λεπτά– θα έχετε την ευκαιρία να θαυμάσετε το καταπράσινο δάσος, να διασχίσετε τις γραμμές του τραίνου, να σκαρφαλώσετε τους αμμόλοφους που το χωρίζουν από τη θάλασσα και να εκτιμήσετε, έτσι, τη συνολική ομορφιά του τοπίου.\nΠεριττό, βέβαια, να πούμε ότι το θέαμα που θα αντικρίσετε από την κορυφή του τελευταίου αμμόλοφου –που είναι και το μοναδικό σημείο από το οποίο φαίνεται η θάλασσα– θα σας κόψει την ανάσα.\nΗ ”παραλία” βραβεύεται με γαλάζια σημαία κάθε χρόνο από την καθιέρωση του προγράμματος –χωρίς, βέβαια, να έχει ανάγκη την πιστοποίηση για να αποδείξει την αξία της.\nΟι λουόμενοι που θα συναντήσετε θα είναι, κατά πάσα πιθανότητα, παρέες τουριστών που θα έχουν κατασκηνώσει σε κάποιο από τα ξέφωτα και θα σας πουν ”kalispera” με ιδιάζουσα προφορά περνώντας δίπλα σας.\nΟι Έλληνες θα βρίσκονται μάλλον σε κάποιο κοσμικό θέρετρο –προσωπικά δε συνάντησα ούτε έναν.\nΕννοείται ότι δε φεύγετε σε καμία περίπτωση από την ”παραλία” πριν το ηλιοβασίλεμα –ούτε κατά τη διάρκειά του, βέβαια, αλλά αυτό δε χρειάζεται να το επισημάνουμε, καθώς δεν πρόκειται να σας περάσει καν από το μυαλό– το οποίο είναι, χωρίς υπερβολές, ένα από τα μαγευτικότερα που έχουμε δει ποτέ.\nΣτην απίθανη περίπτωση που θέλετε να αλλάξετε παραστάσεις, διασχίζετε και πάλι το δάσος, περνάτε απέναντι το δρόμο και βρίσκεστε στη μοναδικής ομορφιάς λίμνη του Καϊάφα.\nΔημιουργημένη από ένα σεισμό, τον 6ο αιώνα π.Χ., η λίμνη καλύπτει μια έκταση που εκτείνεται σε μήκος τριών χιλιομέτρων και πλάτος 600 μέτρων. Σύμφωνα με ορισμένες διηγήσεις των ντόπιων, όταν τα νερά είναι πολύ καθαρά, στο βυθό της διακρίνονται τα ερείπια μιας αρχαίας πόλης.\nΗ λίμνη φημίζεται κυρίως για τα ιαματικά λουτρά της, τα οποία πηγάζουν από το σπήλαιο των Ανυγρίδων Νυμφών, έχουν σταθερή θερμοκρασία 40 βαθμών Κελσίου όλο το χρόνο και θεωρείται ότι θεραπεύουν αποτελεσματικά ένα μεγάλο αριθμό ασθενειών και παθήσεων.\nΕίναι, όμως, και ένας σημαντικός υδροβιότοπος, που φιλοξενεί διάφορα είδη ψαριών, ζώων και πουλιών.\nΓια να φτάσετε εδώ από την Αθήνα, η διαδρομή που περνά από την Τρίπολη ”συμφέρει” χιλιομετρικά σε σχέση με αυτή μέσω Πάτρας.\nΗ περιοχή ενδείκνυται και για... sightseeing, καθώς απέχει μόλις 25 χιλιόμετρα από την αρχαία Ολυμπία, ενώ βρίσκεται επίσης πολύ κοντά στο Ναό του Επικούριου Απόλλωνα.\nΗ πλησιέστερη πόλη είναι η Ζαχάρω, όπου θα βρείτε και οργανωμένη παραλία με beach bar και εστιατόρια, η οποία ουσιαστικά αποτελεί προέκταση της παραπάνω ”παραλίας”.\nΓια τη διαμονή σας, εννοείται ότι η περιοχή ενδείκνυται για κάμπινγκ. Αν, όμως, η ιδέα δε σας ενθουσιάζει, στη Ζαχάρω θα βρείτε πληθώρα ξενοδοχείων και ενοικιαζόμενων δωματίων. Δύο από τα καλύτερα είναι το Theodore (τηλ.: 26250 31724) το οποίο διαθέτει δωμάτια εξοπλισμένα με air condition, τηλεόραση, ψυγείο, κουζίνα και θέα στη θάλασσα –η οποία βρίσκεται σε απόσταση 200 μέτρων– και το Banana Place (τηλ.: 26250 34400) που προσφέρει, μεταξύ άλλων, εξωτερική πισίνα και χώρους άθλησης.\nΕάν δε συμβιβάζεστε με τίποτα λιγότερο από την πολυτέλεια 5 αστέρων στη διαμονή σας, τα μοναδικά θέρετρα Grecotel Olympia Riviera Resort και Aldemar Olympian Village απέχουν μόλις λίγα χιλιόμετρα οδήγησης.


Α.Σ.Φ.Ε.Ε.Α: - Πρόσκληση - Συζήτηση\nΣ.Ο.Λ.-Ν.Θ.: Πρόσκληση σε συνεδρίαση - Λήψη απόφασης αντίδρασης για τα εξοντωτικά πρόστιμα\nΤα νέα πρόστιμα του Κώδικα Φορολογικής Διαδικασίας «βλάπτουν σοβαρά τον λογιστή»\nΑΓΩΝΙΣΤΙΚΗ ΣΥΣΠΕΙΡΩΣΗ ΦΟΡΟΤΕΧΝΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ (Α.Σ.Φ.Ε.Ε.Α.)\nΟΡΓΑΝΩΣΗ - ΑΝΤΙΣΤΑΣΗ - ΑΝΤΕΠΙΘΕΣΗ\nΠΡΟΣΚΛΗΣΗ – ΣΥΖΗΤΗΣΗ\nΣας καλούμε την Πέμπτη 23/01/2014, 7.00 μμ στα γραφεία της ΠΑΝΕΛΛΗΝΙΑΣ ΟΜΟΣΠΟΝΔΙΑΣ ΛΟΓΙΣΤΩΝ (Π.Ο.Λ.) Κάνιγγος 27 – Αθήνα\n• Αλλαγές στη φορολογία εισοδήματος και στον Κ.Φ.Α.Σ., νέο ποινολόγιο, κώδικας δεοντολογίας λογιστών.\n• Συσπείρωση των συναδέλφων σε αγωνιστική κατεύθυνση\nΦτάνει πια να είμαστε άμισθοι υπάλληλοι του Υπουργείου Οικονομικών.\nΦτάνει πια άλλοι να έχουν τα κέρδη και εμείς την ποινική ευθύνη.\nΦτάνει πια η αβάσταχτη φορολογία για εμάς και τους πελάτες μας.\nΩς πότε θα είμαστε άβουλοι θεατές στην επίθεση της κυβέρνησης, τόσο σε εμάς όσο και στους πελάτες μας.\nΤί άλλο πρέπει να γίνει για να αποφασίσουμε μια άλλη αγωνιστική στάση, αντίθετη μ’ αυτή των δημοσίων σχέσεων του Δ.Σ. της Ε.Φ.Ε.Ε.Α. και της ΠΌΦ.Ε.Ε.;


Κατέθεσε ο Καλλιακμάνης- δικογραφία για άσκοπους πυροβολισμούς | AgrinioNews\nΚατέθεσε ο Καλλιακμάνης- δικογραφία για άσκοπους πυροβολισμούς\n14 Μαΐου 2020, 1:04 μμ\nΔικογραφία για άσκοπους πυροβολισμούς σχηματίστηκε από την Υποδιεύθυνση Ασφαλείας Αγρινίου σε βάρος του γνωστού συνδικαλιστή της ΕΛ.ΑΣ. Γιώργου Καλλιακμάνη.\nΟ Γιώργος Καλλιακμάνης υποστήριξε πως βρισκόταν με τον αδερφό του στην περιοχή Κοτρώνι στον Δρυμώνα Θέρμου όπου έκαναν στάση με το αυτοκίνητο σε πηγή. Εκεί τους επιτέθηκαν δύο άγρια τσομπανόσκυλα με αποτέλεσμα ο αστυνομικός να βγάλει το όπλο του και να πυροβολήσει έξι φορές πάνω σε δέντρα για να τα φοβίσει και να μη δαγκώσουν τον ίδιο και τον αδερφό του. «Στο σημείο δεν υπήρχαν σπίτια και δεν κινδύνεψε κανείς από τους πυροβολισμούς. Βρισκόμουν με τον αδερφό μου και κινδυνέψαμε από επίθεση δύο σκυλιών», είπε στο Katechaki.gr.\nΣήμερα, Πέμπτη, ο αστυνομικός μετέβη στην Υποδιεύθυνση Ασφαλείας Αγρινίου όπου κατέθεσε για το περιστατικό ενώ κατάθεση έδωσε και ο νεαρός που έκανε την καταγγελία.\nΠροηγούμενο: Στο “πόδι” η Πογωνιά για το κλείσιμο παραλιακού δρόμου στο Ποταμάκι\nΕπόμενο: Σύντομα η έκδοση της ΚΥΑ για τη δημοπράτηση χώρων στο Λούρο


Η υγεία του προσωπικού των ΚΥ Αιτωλοακαρνανίας απειλείται από αμίαντο; - Iatronea.grIatronea.gr\nIatronea.gr | Η υγεία του προσωπικού των ΚΥ Αιτωλοακαρνανίας απειλείται από αμίαντο; - Iatronea.gr\nΤραγικές είναι οι ελλείψεις στα Κέντρα Υγείας του Νομού Αιτωλοακαρνανίας, ενώ οι εργαζόμενοι εκφράζουν φόβο ότι τα περιστατικά καρκίνου που έχουν εμφανιστεί στο προσωπικό ενδέχεται να σχετίζονται με την εισπνοή αμίαντου. Σύμφωνα με έρευνα της Πανελλήνιας Ομοσπονδίας Εργαζομένων Δημοσίων Νοσοκομείων (ΠΟΕΔΗΝ), τα δάπεδα όλων Κέντρων Υγείας του Νομού Αιτωλοακαρνανίας είναι στρωμένα με πλάκες αμιάντου οι οποίες έχουν καταστραφεί.\n«Στο Κέντρο Υγείας Ναυπάκτου έχουμε τέσσερις εργαζόμενους που εμφάνισαν καρκίνο (τρεις έχασαν τη μάχη για τη ζωή), στο ΚΥ Αστακού έχουμε άλλους τέσσερις εργαζόμενους με καρκίνο, στο ΚΥ Αιτωλικού δύο νοσηλεύτριες πάσχουν από καρκίνο», αναφέρει η ΠΟΕΔΗΝ.\nΤραγικές είναι και οι ελλείψεις σε στελεχιακό δυναμικό και εξοπλισμό. Ενδεικτικά, στην έρευνα της ΠΟΕΔΗΝ καταγράφεται ότι, στο ΚΥ Ναυπάκτου για 50.000 μόνιμους κατοίκους και διπλάσιους το καλοκαίρι, το Ακτινολογικό Τμήμα δε λειτουργεί εδώ και πέντε μήνες, το Μικροβιολογικό λειτουργούσε με δύο παρασκευάστριες αλλά μία συνταξιοδοτήθηκε εδώ και 7 χρόνια περίπου και η άλλη παραιτήθηκε, οπότε τώρα λειτουργεί με μία μόνο παρασκευάστρια αποσπασμένη από τον «Άγιο Αλέξιο» Πατρών με συνέπεια τις ημέρες που λαμβάνει άδεια το τμήμα να έχει σοβαρό πρόβλημα λειτουργίας. Το Διαβητολογικό Ιατρείο λειτουργεί με μόνο δύο ιατρούς ειδικευμένους και προσφέρει υπηρεσίες σε πάνω από 5.000 διαβητικούς ασθενείς. Τα έκτακτα περιστατικά διακομίζονται από το ΕΚΑΒ στο Νοσοκομείο Μεσολογγίου που αντιμετωπίζει σημαντικές ελλείψεις γιατρών βασικών ειδικοτήτων και είναι σε μεγαλύτερη απόσταση από τα νοσοκομεία της Πάτρας που είναι καλύτερα στελεχωμένα.\nΤο ΚΥ Αστακού, που εξυπηρετεί 12.000 μόνιμους κατοίκους και τριπλάσιους το καλοκαίρι, έχει μόνο δύο γενικούς γιατρούς και δύο αγροτικούς και έναν οδοντίατρο. Η στέγη του κτιρίου χρήζει αντικατάστασης, δεν υπάρχει συντηρητής και η κεντρική πόρτα είναι χαλασμένη.\nΣτο ΚΥ Θέρμου, που καλύπτει μία περιοχή 7.000 κατοίκων, υπηρετούν μόνο γενικοί ιατροί και ένας οδοντίατρος. Δεν λειτουργούν τα αιματολογικά και μικροβιολογικά εργαστήρια, ενώ οι δύο ακτινολόγοι είναι αποσπασμένοι στο Νοσοκομείο Αγρινίου. Δεν υπάρχει φύλαξη του κτιρίου και ο χρέη οδηγού ασθενοφόρου κάνει ένας νοσηλευτής.\nΤο ΚΥ Άνω Χώρας λειτουργεί μόνο με αγροτικούς γιατρούς και τον ειδικό παθολόγο σε ρόλο συντονιστή, δύο νοσηλευτές, χωρίς διοικητικό και τεχνικό προσωπικό. Ενώ δεν λειτουργούν το Ακτινολογικό και Αιματολογικό Εργαστήριο.\nΣτο ΚΥ Αιτωλικού, έχουν καταγραφεί κλοπές, όπως πετρελαίου θέρμανσης, τα φάρμακα προέρχονται από νοσοκομεία της περιοχής ενώ δεν υπάρχουν όλες οι ιατρικές ειδικότητες.\nΣτο ΚΥ Βόνιτσας, όταν βρέχει το κτίριο γεμίζει νερά λόγω προβλήματος στην οροφή, με αποτέλεσμα ο ιατροτεχνολογικός εξοπλισμός να παρουσιάζει προβλήματα. Υπάρχει ένας παρασκευαστής που κάνει τις αιμοληψίες και τις στέλνουν με courier στην Αμφιλοχία. Το Ακτινολογικό Τμήμα δεν λειτουργεί, ενώ υπηρετούν τέσσερις Γενικοί Ιατροί και τρεις αγροτικοί.


Ο ακριβοδίκαιος κύριος Πετράκης - Novasports.gr\nΟ ακριβοδίκαιος κύριος Πετράκης\nΟ Ισίδωρος Πρίντεζης γράφει στο προσωπικό του blog για τον ταλαντούχο και αθόρυβο Γιάννη Πετράκη…\n04/10/2017 • 08:48\nΤο καλοκαίρι του 2015 μετά την κατάληψη της 6ης θέσης στο πρωτάθλημα αποχώρησαν Βελλίδης, Ντάσιος, Χαρίσης και Τσάβες. Κανένα πρόβλημα.\nΈνα χρόνο μετά, πάλι 6η θέση και έξοδος στην Ευρώπη, είπαν αντίο Ίλιτς, Τσουκαλάς, Στρούνα και Μανιάς. Κανένα πρόβλημα.\nΤο περασμένο καλοκαίρι με την 9η θέση στο «τσεπάκι», μετά ουσιαστικά από ίδια με τα προηγούμενα χρόνια πορεία προς τα ευρωεισιτήρια, έκλεισε ο κύκλος των Μαμπουλού, Κοροβέση, Κούτρη, Ζάιρο, Πασχαλάκη και Ακόστα. Κανένα πρόβλημα. Ούτε ένας, ούτε δυο, αλλά δεκατέσσερις βασικοί ποδοσφαιριστές εγκατέλειψαν τα Ιωάννινα και τον Πας την τελευταία τριετία. Κανένα πρόβλημα.\nΟ Πας, στην αναμέτρηση με τον Παναθηναϊκό παρατάχθηκε με έντεκα Έλληνες παίκτες, κρατώντας τον εδώ και ενάμιση χρόνο σχηματισμό των τριών κεντρικών αμυντικών. Δεν άλλαξε τη φιλοσοφία του, παρά μόνο παίκτες.\nΟμάδα με συγκεκριμένη ταυτότητα και ξεκάθαρο αγωνιστικό πλάνο. Ομάδα δουλεμένη ανασταλτικά που δυσκολεύεται να «ταρακουνηθεί». Ομάδα που μπορεί να θέλει πολύ δουλειά στο επιθετικό τρίτο, με την επιστροφή στη δράση του τραυματία, πρώτου σκόρερ την περυσινή σεζόν, Πέδρο Κόντε και την προσαρμογή του νεοαφιχθέντα στα Ιωάννινα Σολτάνι.\nΟμάδα, όμως, με όλη τη σημασία της λέξης. Με τα θετικά και τα αρνητικά της, όπως όλες οι ομάδες. Αλλά ομάδα.\nΜε την υπογραφή του ακριβοδίκαιου, αθόρυβου εργάτη του ελληνικού φουτμπόλ Γιάννη Πετράκη. Του Ρεθυμνιώτη κόουτς που είχε την ισχυρή φήμη του προπονητή-γνώστη-καθηγητή στην Κρήτη, μέχρι να δώσει δείγμα γραφής στον ΟΦΗ σε υψηλό επίπεδο επαγγελματικής κατηγορίας και τον Εργοτέλη για να πείσει και τους πλέον δύσπιστους ότι αξίζει να είναι στην πρώτη κατηγορία (στον ΟΦΗ πάντως, επί Μαχλά, έψαχναν τρόπο να του «περάσουν» να μην είναι και τόσο επιθετική η ομάδα και αφελής και να χάνει βαθμούς). Αυτό ήταν.\nΟ Γιώργος Χριστοβασίλης τον πήρε στα Ιωάννινα και ησύχασε. Το ερχόμενο καλοκαίρι ο Πετράκης θα συμπληρώσει 4,5 χρόνια στον ίδιο πάγκο και θα είναι ο μακροβιότερος τεχνικός στην ιστορία του Πας Γιάννινα. Και της Σούπερ Λιγκ…


Γεύσω Παπαδάκη: "Νιώθω φόβο, αγωνία για το μέλλον, κούραση, θυμό, συναισθήματα, τα οποία κατά διαστήματα εναλλάσσονται με αισιοδοξία, ευγνωμοσύνη, ελπίδα..." - Polis Magazino\nΓεύσω Παπαδάκη: “Νιώθω φόβο, αγωνία για το μέλλον, κούραση, θυμό, συναισθήματα, τα οποία κατά διαστήματα εναλλάσσονται με αισιοδοξία, ευγνωμοσύνη, ελπίδα…”\nΗ Γεύσω Παπαδάκη, Εικαστικός, απαντάει στις ερωτήσεις του polismagazino.gr\n“Το άρωμα από τις ανθισμένες νεραντζιές, μου υπενθυμίζει και μου βεβαιώνει πως παρ’ όλα αυτά, η ζωή συνεχίζεται και θα συνεχίζεται!”\nΕγκλεισμός στο σπίτι. Πως διαχειρίζεστε το χρόνο σας; Ποια συναισθήματα σας διακατέχουν; Όπως ο περισσότερος κόσμος που έχει την αίσθηση ή μάλλον τη γνώση του κινδύνου που μας περιβάλλει και θέλει να τηρεί τα μέτρα όσο το δυνατόν περισσότερο, νιώθω φόβο, αγωνία για το μέλλον, κούραση, θυμό, συναισθήματα, τα οποία όμως, κατά διαστήματα εναλλάσσονται με αισιοδοξία, ευγνωμοσύνη, ελπίδα.\nΔεν αφήνομαι να με κυριεύσουν για πολύ τα αρνητικά συναισθήματα, καθώς ο διαθέσιμος χρόνος μου είναι ελάχιστος. Εκτός από τη ζωγραφική, που συνεχίζω σε μικρότερο όμως βαθμό, βοηθάω και τα νεαρότερα μέλη της οικογένειας καθώς έχουν αλλάξει οι συνθήκες εργασίας και ο τρόπος ζωής μας.\nΌλος ο κόσμος μπροστά σε μια οθόνη! Έτσι κι εγώ καταναλώνω μέρος του χρόνου μου στο διαδίκτυο, όπου ενημερώνομαι αλλά και συμμετέχω σε αυτή τη νέα πραγματικότητα. Για παράδειγμα, αυτή την περίοδο του εγκλεισμού, βρήκα την ευκαιρία να ανανεώσω την ιστοσελίδα μου. Ένας ακόμη τρόπος να επικοινωνώ τη δουλειά μου. Επίσης συμμετέχω σε δυο ομαδικές διαδικτυακές εκθέσεις. Η μια είναι για τα γενέθλια της Genesis Gallery και η άλλη με την Artevisione. Και στις δυο εκθέσεις επιμελήτρια είναι η Ίρις Κρητικού.\nΕπίσης διαβάζω αλλά και περπατώ σχεδόν καθημερινά. Το άρωμα από τις ανθισμένες νεραντζιές, μου υπενθυμίζει και μου βεβαιώνει πως παρ’ όλα αυτά, η ζωή συνεχίζεται και θα συνεχίζεται!\nΑκούμε συνεχώς για Βία. Ενδοοικογενειακή, εργασιακή, αθλητική, καλλιτεχνική… Εντυπωσιάζεστε από το συμβάν ή από τους πρωταγωνιστές; Εσείς έχετε υποστεί κάποια μορφή βίας; Τη βία με την απερίγραπτη μορφή που έχει βγει προς τα έξω αυτή την εποχή, ευτυχώς δεν την έχω γνωρίσει. Όμως την υποβόσκουσα μορφή της και τον φόβο, τα ένιωθα στην παιδική και εφηβική μου ηλικία στη χώρα που μεγάλωνα τότε.\nΦυσικά και εντυπωσιάζομαι από αυτά που ακούω διότι δεν φανταζόμουν την έκτασή της και το βάθος της. Είμαι συγκλονισμένη και πολύ απογοητευμένη.\nΠιστεύετε στην αποτελεσματικότητα του εμβολίου; Θα εμβολιαστείτε όταν έρθει η ώρα; Βεβαίως πιστεύω. Είναι η μόνη μας ελπίδα για να βγούμε από αυτό το αδιέξοδο.\nΟμολογώ βέβαια πως έχω και κάποιους φόβους για πιθανές παρενέργειες, αλλά η θέληση να απελευθερωθώ είναι ισχυρότερη των πιθανών φόβων.\nΝα αναλογιστούμε μόνο πως θα ήταν σήμερα η ζωή μας εάν δεν υπήρχαν τα εμβόλια να μας απαλλάξουν για παράδειγμα από ευλογιά, πολιομυελίτιδα και τόσες άλλες ασθένειες που σφράγιζαν τραγικά τις ζωές των ανθρώπων και την ιστορία της ανθρωπότητας.\nΠεριμένω λοιπόν τη σειρά μου για να νιώσω έστω και μια μικρή ανάσα ελευθερίας!\nΘα έλεγα πως είναι η εποχή της αποθέωσης της επιστήμης ως προς τα επιτεύγματα αλλά και του σκεπτικισμού περί των τυχαίων λαθών λόγω υπερβολής ή και της ίδιας της υπερβολής λόγω της φύσης του ανθρώπου.\nΈχετε στερηθεί κάτι από τον εγκλεισμό σας στο σπίτι και εάν ναι, πως το αντιμετωπίσατε; Φυσικά και στερήθηκα και στερούμαι. Όλα αυτά που μέχρι πριν ένα χρόνο θεωρούσαμε απλά και αυτονόητα. Στερήθηκα όπως και η πλειοψηφία των ανθρώπων αυτό που λέμε και εννοούμε ως κανονική ζωή. Μια ζωή όπου θα έβγαινα από το σπίτι χωρίς δεύτερη σκέψη και χωρίς να πρέπει να πάρω άδεια από κανέναν. Θα συναντιόμουν με αγαπημένα πρόσωπα χωρίς να φοβάμαι τίποτα, χωρίς να παίρνω μέτρα προστασίας. Θα πήγαινα στον κινηματογράφο, στο θέατρο, σε μουσείο και γκαλερί που τόσο πολύ μου έχουν λείψει. Ας μη μιλάμε πια για ταξίδια.\nΚυρίως όμως δεν θα είχα πάψει να ονειρεύομαι και να προγραμματίζω!\nΒέβαια για να μην παρεξηγηθώ δεν είναι πως διαφωνώ με τα μέτρα, ούτε παραπονιέμαι για την προσωπική μου στέρηση. Θα ήταν αχαριστία εκ μέρους μου, αφού έχω την πολυτέλεια να εργάζομαι στο σπίτι και να μην κινδυνεύω ιδιαίτερα,την στιγμή που τόσοι συνάνθρωποί μας ζουν αυτά που ζουν ή χάνουν τη ζωή τους. Απλά περιγράφω μια πραγματικότητα!\nΠροσωπικά το αντιμετωπίζω όπως σας είπα και παραπάνω με δραστηριότητες εντός.\nΤηλεργασία και Αναστολή εργασιακών συμβάσεων. Τι πιστεύετε ότι θα συμβεί την επόμενη ημέρα του απεγκλωβισμού μας στον εργασιακό χώρο; Είναι ένα ερώτημα που μας απασχολεί όλους πολύ χωρίς να έχουμε απαντήσεις.\nΤο μόνο σίγουρο είναι πως η «επόμενη μέρα» θα είναι διαφορετική. Μάλλον θα έχει αυξηθεί η τηλεργασία σε σχέση με το παρελθόν και φοβάμαι πολύ για τον αριθμό των χαμένων θέσεων εργασίας! Και δεν πρόκειται μόνο για την τηλεργασία. Ψώνια, εορτασμοί, εγκαίνια, συνεντεύξεις…όλα διαδικτυακά. Αναρωτιέμαι μήπως «βολευτούμε» σε όλο αυτό με τις συνέπειες που θα το συνοδεύουν.\nΑναφορικά με τα εικαστικά, παρατηρείται μεγάλη παραγωγή έργων. Είναι και η ανάγκη έκφρασης και διαφυγής. Το τι θα γίνει όμως, πρακτικά, με την έκθεσή τους σε χώρο τέχνης ή τις πωλήσεις είναι άγνωστο.\nΈνα θέμα είναι επίσης οι αλλαγές στη συμπεριφορά μας και γιατί όχι του εσώτερου εαυτού μας. Ένας χρόνος μέχρι τώρα και δεν ξέρω για πόσο ακόμη, είναι αρκετός για τη διαφοροποίηση της ψυχοσύνθεσης και της συμπεριφοράς μας. Πως είναι δυνατόν να λειτουργείς χωρίς την πραγματική κοντινή επαφή με τους συνανθρώπους σου είτε αυτό είναι στο χώρο δουλειάς είτε σε φιλικές-κοινωνικές επαφές. Λείπει η αμεσότητα, το άγγιγμα, το βλέμμα. Κλειστήκαμε στον εαυτό μας, γίναμε πιο επιφυλακτικοί, αντικοινωνικοί και δεν ξέρω πως αυτό θα εξελιχθεί στη συνέχεια και εάν η αλλαγή αυτή θα είναι πρόσκαιρη ή μόνιμη.\nΕύχομαι να υπάρχουν τουλάχιστον τα στοιχεία της περισυλλογής, της αυτοκριτικής και μια πνευματική διεργασία που θα βοηθήσει να πάμε παραπέρα πιο σοφοί.\nΠροηγούμενο άρθροΔημήτρης Κογιάννης «Τα ποιήματα ενός γελοίου»\nΕπόμενο άρθροΒαλάντης Μαυρίκης: “Έχω στερηθεί την ελευθερία μου! Αλλά κάπου σε όλο αυτό το σκοτάδι του εγκλεισμού, κι εγώ και οι Dull Gas, προσπαθήσαμε να βρούμε και κάτι θετικό”\nARC FOR DANCE FESTIVAL 11\nΜάκης Τσίτας 《Και βγάζω το καπέλο μου…》\nΗ ΦΑΙΗ ΡΟΥΜΠΙΝΗ ήρθε για να μείνει\nΗ Ζωή Τηγανούρια σε Ιρανική δορυφορική τηλεόραση με αφορμή το «Επανάσταση 1821 – Ζήτω...


Δημοκρατία και πελατειακό σύστημα - ΤΑ ΝΕΑ\ntanea.gr > Έντυπες Ειδήσεις > Ελλάδα > Δημοκρατία και πελατειακό σύστημα\nTANEA Team 21 Οκτωβρίου 2019 | 06:00\nΔημοκρατία και πελατειακό σύστημα δεν πάνε μαζί. Το πελατειακό σύστημα χρειάζεται κατεδάφιση για να απελευθερωθεί χώρος εφαρμογής των δημοκρατικών θεσμών. Η εμβάθυνση της δημοκρατίας είναι αναγκαία και προϋποθέτει τουλάχιστον αποκατάσταση της ανεξαρτησίας στη λειτουργία της νομοθετικής, εκτελεστικής και δικαστικής εξουσίας. Για την επίτευξη της ανεξαρτησίας όμως απαιτείται είτε απώλεια της βουλευτικής ιδιότητας του Υπουργού, είτε δημιουργία ξεχωριστού νομοθετικού σώματος.\nΗ κατεδάφιση της πελατειακής κουλτούρας πρέπει ν’ αρχίσει με την κατάργηση του σταυρού προτίμησης που αποτελεί την καρδιά πελατειακών σχέσεων. Στον σταυρό οφείλονται τουλάχιστον: κακοδιαχείριση, μαζικοί διορισμοί, μετακλητοί, διαπλοκή, διαφθορά, γραφειοκρατία, φοροδιαφυγή, αναξιοκρατία, αναποτελεσματικός κρατικός μηχανισμός, φροντίδα μόνο για «τα δικά μας παιδιά».\nΕπιπλέον ο σταυρός αποτελεί: αντιδημοκρατικό τρόπο εκλογής αφού φροντίζει μόνο τους πολίτες-πελάτες του. Μέσον συναλλαγής με τον πολίτη-πελάτη. Ως εκ τούτου πηγή διαπλοκής και διαφθοράς. Μετατρέπει τον πολίτη σε τυφλό οπαδό. Εμποδίζει την ανανέωση του πολιτικού προσωπικού γιατί οι παλαιότεροι διαθέτουν συγκριτικά πλεονεκτήματα. Μετακινεί τον βουλευτή από κόμμα σε κόμμα προδίδοντας έτσι Αρχές, Αξίες και ψηφοφόρους.\nΗ χώρα βρίσκεται μπροστά σε πολλά και σύνθετα προβλήματα. Οικονομικά, κοινωνικά, ηθικά, πολιτικά, θεσμικά, εθνικά, ακόμη και υπαρξιακά. Η διαχείριση όμως των προβλημάτων αποκλειστικά με τη λογιστική λογική των επιδομάτων απλής επιβίωσης, ανακυκλώνει τη μιζέρια και μετατρέπει την κοινωνία σε επαίτη. Η χώρα έχει ανάγκη από πραγματική Δημοκρατία ισονομίας και ισοπολιτείας. Εχει ανάγκη από οραματικό Σχέδιο Θεσμικής Ανασυγκρότησης και Πνευματικής, Ψυχικής, Εθνικής και Πολιτιστικής Ανάτασης.\nΕνα τέτοιο σχέδιο όμως απαιτεί: Ρήξεις και ανατροπές τόσο στο πολιτικό σύστημα, όσο και στην κρατική δομή και λειτουργία. Υπερβατική γενναιότητα για παραμερισμό του ατομικού και κομματικού συμφέροντος. Πολιτικό προσωπικό εντιμότητας, ήθους, ανιδιοτέλειας και προσφοράς στην κοινωνία, η οποία βέβαια δεν ευθύνεται για την οδυνηρή εμπειρία που βιώνει. Δραστική μείωση του, αδικαιολόγητα, μεγάλου αριθμού βουλευτών για χώρα μικρή και χρεοκοπημένη. Απαλλαγή από τις ατέλειες της Δημοκρατίας, από τα γενεσιουργά αίτια της κακοδαιμονίας μας και από τις στρεβλώσεις και παθογένειες του συστήματος διακυβέρνησης, γιατί καινούργιες κρίσεις και επιτηρήσεις καραδοκούν σε κάθε μας βήμα.\nΟι προαναφερθείσες επισημάνσεις και απαιτούμενες παρεμβάσεις, αποτελούν το υλικό για την ανάκτηση της χαμένης αξιοπιστίας της χώρας, των πολιτικών και της πολιτικής. Είναι το υλικό με το οποίο θα μπορέσουμε να αλλάξουμε σελίδα, να κάνουμε καινούργιο ξεκίνημα και με συναινετικές και ποιοτικές Κυβερνήσεις να χτίσουμε το αύριο. Να κάνουμε τη χώρα Ελβετία της ευρύτερης περιοχής και όχι μόνο.\nΑναπληρωτές εκπαιδευτικοί χωρίς προσόντα;\nΓνωρίζει ο Πρωθυπουργός της χώρας ότι στις προσλήψεις των εκπαιδευτικών δεν λαμβάνονται υπόψιν: ο βαθμός του πτυχίου, ούτε το μεταπτυχιακό, ούτε το διδακτορικό, ούτε ξένες γλώσσες, ούτε διακρίσεις σε πανελλαδικό ή πανευρωπαϊκό επίπεδο, ούτε οι υποτροφίες, ούτε η πιστοποίηση ηλεκτρονικών υπολογιστών;\nΠού είναι η αριστεία κύριε Πρωθυπουργέ;\nΕξισωτισμός και όλοι είμαστε το ίδιο; Και γιατί σπουδάζουμε στο πανεπιστήμιο τότε; Αριστεία στα λόγια κύριε Πρωθυπουργέ; Δεν είναι ντροπή να διδάσκεις χωρίς κανένα προσόν, παρά μόνο την προϋπηρεσία; Δηλαδή ίσα το 5, ίσα και το 9,5; Αριστεία κύριε Πρωθυπουργέ σημαίνει διάκριση στη μάχη, σύμφωνα με την Ιλιάδα του Ομήρου. Πού είναι η αξιοκρατία; Πώς μπήκαν οι πρώτοι αναπληρωτές και δημιουργήθηκε αυτή η συντεχνία και δεν μπορεί κανείς νεότερος εκπαιδευτικός να εργασθεί πλέον, αφού κάθε χρόνο προηγούνται οι παλαιότεροι χωρίς κανένα προσόν! Οι πρώτοι αναπληρωτές μπήκαν με αδιαφανείς διαδικασίες και έμειναν, κύριε Πρωθυπουργέ.\nΜία παράκληση κύριε Πρωθυπουργέ: Οταν με το καλό έλθει η ώρα να κάνετε προσλήψεις για τους εκπαιδευτικούς της γενικής παιδείας, να γίνουν οι προσλήψεις με γραπτό διαγωνισμό και ν’ αλλάξετε τη μοριοδότηση των αντικειμενικών ακαδημαϊκών κριτηρίων που εφάρμοσε η προηγούμενη κυβέρνηση. Και όλα αυτά κύριε Πρωθυπουργέ για να μην επαληθευτεί αυτό που είπε ένας πρώην υπουργός Παιδείας ότι: «Η αριστεία είναι στίγμα»!!!\nΤο δράμα της ιρανής μάνας\nTo «Πρώτο πλάνο» στα «ΝΕΑ» της 16/10/2019 αναφέρεται στην ικέτιδα του Ιράν, την 37χρονη Σαράρε Κχαντεμί και την 6χρονη κόρη της.\nΣτο άρθρο αποτυπώνεται το δράμα μιας Μάνας να ικετεύει τη σωτηρία της ίδιας και της μικρής της κόρης, που έφυγε από την πατρίδα της, το Ιράν, όπου ισχύει ο εξωφρενικός και αδιανόητος νόμος, που στην περίπτωση της τραγικής Μάνας θα της επιβληθεί η διά λιθοβολισμού εκτέλεση και η παράδοση της κόρης στον πατέρα, που σκοπός του είναι να την παντρέψει όταν γίνει μόλις 9 χρονών;!! Δεν υπάρχει πιο άθλια περίπτωση που νόμος να μεταχειρίζεται τους πολίτες του κράτους του με τόσο βάρβαρο και εγκληματικό τρόπο.\nΗ τραγική Μάνα ζητά άσυλο στην Ελλάδα με τον μοναδικό σκοπό να ζήσει η ίδια και να μπορέσει να αναθρέψει τη μοναχοκόρη της με ανθρώπινο τρόπο και να αποτρέψει τους σκοπούς του πατέρα της, ο οποίος μέχρι τώρα την χτυπούσε, με τραυματισμό στο κεφάλι της εξάχρονης; Τι εξέλιξη να ελπίζει ή να διαβλέπει για τη ζωή της μικρής;\nΚαι πώς είναι δυνατόν να σκεφτεί κανείς, όταν προμηνύεται το άμεσο μέλλον της Μάνας, αν η παράδοσή της στο Ιράν σημαίνει την διά λιθοβολισμού εξόντωσή της, με τέτοιους απάνθρωπους νόμους που ισχύουν στο Κράτος αυτό;\nΜιχ. Ε. Μιχελάκης\nΜητσοτάκης: Η Ελλάδα καταδικάζει με τον πιο έντονο τρόπο την μετατροπή της Αγίας Σοφίας σε τζαμί\nΕγκλημα στα Βοτσαλάκια: Σε πνιγμό οφείλεται ο θάνατος του 80χρονου


ΡΑΔΙΟ ΑΡΒΥΛΑ: Πανηγυρισμοί για την αποχώρηση της Ανθής - PRIMETIME.GR\nOPEN – Ο Αντώνης Κανάκης και η παρέα του, συμπορευόμενοι με την επικαιρότητα δεν θα μπορούσαν παρά να αναρωτηθούν για το μέλλον του Survivor χωρίς την Ανθή Σαλαγκούδη. Το ερώτημα λοιπόν ήταν το εξής: «Ποιος θα θέλατε να μπει στο Survivor μετά την αποχώρησή της; Ο Μένιος Φουρθιώτης; Ο Τάκης Τσουκαλάς; Ο Αλέξης Κούγιας; Η Ανθή μεταμορφωμένη; »\nΤα εμβόλια εκτός σειράς προτεραιότητας και η «σεξουλαϊκή» παρενόχληση ήταν στα δύο τελευταία νούμερα της επικαιρότητας.\nΣτην εκπομπή «ΣΚ παρέα» είναι ο Δημήτρης Καμπουράκης και οι γάτες του με τα περίεργα ονόματά τους.\nΟ Βασίλης Τερλέγκας έγινε θέμα σχολιασμού του Αντώνη Κανάκη, ο οποίος προχώρησε στο Νο 11 με συγκλονιστική ιστορική τηλεοπτική στιγμή.\nΤάκης Τσουκαλάς και Αλέξης Κούγιας με τον δικηγόρο να του κλείνει το τηλέφωνο.\nΣτο throwback της ημέρας η Χριστίνα Σούζη και η… ευχή της και τα καυσόξυλα «Μπάμπης».\nΟι «Αρβύλες» δεν θα μπορούσαν να αφήσουν ασχολίαστη την αποχώρηση της Ανθής Σαλαγκούδη, με την οποία οι Σερβετάς και Κιούσης πόζαραν στον φωτογραφικό φακό, στο παρελθόν. Η αποχώρησή της είχε και συνέπειες, με τον Άδωνι Γεωργιάδη να παρεμβαίνει.\nΟι ερωτήσεις για να πάρει κάποιος την ελληνική ιθαγένεια έκαναν τον Αντώνη Κανάκη να κάνει τον σταυρό του.\nΗ «Φάρμα» του ΑΝΤ1 καταστράφηκε από την κακοκαιρία και άλλο κακό να μη μας βρει!\nΔημοτικό συμβούλιο με… sexy εικόνες! Τραπ και Υποχθόνιος στο Νο 3.\nΣτο Νο1 ο Γκανέζος Ακρομπέτο με τις ειδήσεις του! Νικητής του δημοψηφίσματος, ο Τάκης Τσουκαλάς.\nΧΙΟΥΣΤΟΝ ΤΟ ΛΥΣΑΜΕ: Με καλεσμένους τον Μιχάλη Ιατρόπουλο και τον Μιχάλη Σηφάκη


Ανατομικό μαξιλάρι Elatex – Center Plus ΑΕ\nΑρχική σελίδαΔΙΑΦΟΡΑ ΠΡΟΪΟΝΤΑΑΝΑΤΟΜΙΚΑ ΠΡΟΪΟΝΤΑΑνατομικό μαξιλάρι Elatex\nΚΑΤΑΣΚΕΥΑΣΤΗΣ: CENTER PLUS SA\nΑνατομικό μαξιλάρι Elatex ποσότητα\nΚωδικός προϊόντος: 08.194 Κατηγορίες: ΑΝΑΤΟΜΙΚΑ ΠΡΟΪΟΝΤΑ, ΔΙΑΦΟΡΑ ΠΡΟΪΟΝΤΑ\nΑΝΑΤΟΜΙΚΟ ΜΑΞΙΛΑΡΙ ELATÉX®\n– Πόνους μέσης, πλάτης κ.λ.π.\nΤο ανατομικό μαξιλάρι ELATÉX® είναι κατασκευασμένο από τα πιο σύγχρονα υλικά.\nΥποστηρίζει τη σπονδυλική στήλη σε οποιαδήποτε θέση σας ευχαριστεί ο ύπνος και κρατάει το κεφάλι και το λαιμό στην ίδια ευθεία με την σπονδυλική στήλη. Το αποτέλεσμα είναι να αποφεύγονται μετατοπίσεις σπονδύλων καθώς και η συμπίεση των σπονδυλικών νεύρων, τα οποία ξεκινούν από το νωτιαίο μυελό και τροφοδοτούν με αίμα και ενέργεια, όλα τα ζωτικά όργανα και κύτταρα του σώματός μας.\nΈχει ανοιχτούς πόρους για να αναπνέει και ειδικές κυψελίδες απ’ τις δύο όψεις του, που λειτουργούν σαν αεροτουρμπίνες ώστε να αερίζεται, να αναπνέει και να μην ιδρώνει. Έχει δύο επίπεδα ύψους 9,5 cm και 12 cm, ώστε να χρησιμοποιείται ανάλογα. Είναι το μαξιλάρι για όλη την οικογένεια.\nΕΓΓΥΗΣΗ 5 ΧΡΟΝΩΝ\nΗλεκτροστατικο Βουρτσακι (με λαβη)


Τι πρωινό κάνει να τρώμε; - adieXodos.gr\nΤο γεγονός ότι το πρωινό είναι το σημαντικότερο γεύμα της ημέρας, το... ξέρετε. Το ότι η κατανάλωση πρωινού συνδέεται με καλύτερη διαχείριση του σωματικού βάρους, καλύτερη απόδοση στο σχολείο ή την εργασία καθώς και την πρόληψη εμφάνισης χρόνιων νοσημάτων, λίγο έως πολύ επίσης το ξέρετε. Αυτό που ίσως δεν ξέρετε τόσο καλά είναι τι εννοούμε όταν\nλέμε πρωινό γεύμα... Μπορεί ένα σκέτος καφές ή 1 ποτήρι γάλα να θεωρηθεί πρωινό γεύμα; Ή από την άλλη πλευρά η κατανάλωση ενός κρουασάν ή μιας μπουγάτσας μπορεί να θεωρηθεί ένα ισορροπημένο πρωινό γεύμα; Ας τα πάρουμε, όμως, από την αρχή... Υπάρχουν κάποιες συμπεριφορές για να σας βοηθήσουν να εντάξετε το πρωινό στη ζωή σας, ακόμα και σ' εσάς που δεν είστε και ιδιαίτερα fan του πρωινού. Ποιες είναι αυτές; Αποφύγετε να υπερκαταναλώσετε φαγητό αργά το βράδυ.\nΚαι εδώ δένει αυτό που ακούτε πολύ συχνά «φρόντισε να τρως νωρίς το βραδινό σου γεύμα». Μια έμμεση συνέπεια αυτής της φράσης είναι ότι αν έχουν μεσολαβήσει τουλάχιστον 9-10 ώρες από το βραδινό γεύμα, υπάρχει πολύ μεγαλύτερη πιθανότητα το πρωί να πεινάτε και έτσι να καταναλώσετε πρωινό. Ιδίως αν η χρονική απόσταση συνδυαστεί και με ένα ελαφρύ βραδινό τότε οι πιθανότητες για τη λήψη πρωινού αυξάνονται και είναι με το μέρος σας. Ξυπνήστε 10' νωρίτερα το πρωί. Όσο κι αν σκεφτόμαστε ότι η κατανάλωση πρωινού είναι αυτή που θα μας καθυστερήσει στη δουλειά, στην πραγματικότητα το πρωινό γεύμα μπορεί να διαρκέσει 10'. Ιδίως αν έχετε φροντίσει να βάλετε στο τραπέζι από το βράδυ τα σκεύη που θα χρησιμοποιήσετε όπως το μπολ για το γάλα, το κουτάλι κτλ, τότε τα πράγματα γίνονται πολύ πιο εύκολα... και γρήγορα! Κάντε το ποιοτικά! Για να έχετε ένα πλήρες πρωινό συνδυάστε τουλάχιστον 3 τρόφιμα από τις ομάδες των δημητριακών κατά προτίμηση ολικής άλεσης, του γάλακτος και των φρούτων. Για παράδειγμα, καταναλώστε στο πρωινό σας: 1 ποτήρι γάλα χαμηλό σε λιπαρά μαζί με 1 χούφτα δημητριακά ολικής άλεσης και 1 φρούτο 1 γιαούρτι χαμηλό σε λιπαρά μαζί με 1 μπάρα δημητριακών ολικής άλεσης και 1 ποτήρι 100% φυσικό χυμό φρούτων 1 γιαούρτι χαμηλό σε λιπαρά μαζί με 2-3 κράκερς ολικής άλεσης και 1 φρούτο Με αυτό τον τρόπο προσλαμβάνετε περίπου 200-280 θερμίδες έναντι των 400-500 θερμίδων που θα προσλαμβάνατε από ένα κρουασάν ή μια μπουγάτσα. Και δεν είναι μόνο οι θερμίδες... Πρόσφατη ανασκόπηση της βιβλιογραφίας έδειξε ότι η κατανάλωση δημητριακών πρωινού σχετίζεται με την υιοθέτηση διατροφής με υψηλότερη περιεκτικότητα σε βιταμίνες και ανόργανα συστατικά, ενώ αντίθετα χαμηλότερη περιεκτικότητα σε λιπαρά. Επιπλέον, φάνηκε ότι η κατανάλωση δημητριακών με βάση το σιτάρι μπορεί να βελτιώσει τη λειτουργία του εντέρου. Παράλληλα, στην ανασκόπηση αυτή επιβεβαιώθηκε το εύρημα και άλλων μελετών που δείχνουν ότι η τακτική κατανάλωση δημητριακών πρωινού σχετίζεται με χαμηλότερο δείκτη μάζας σώματος και μικρότερο κίνδυνο εμφάνισης υπέρβαρου και παχυσαρκίας. Τέλος, σημαντικό αποτέλεσμα της δημοσίευσης αυτής αφορούσε συνολικά την κατανάλωση δημητριακών ολικής άλεσης, η οποία φάνηκε ότι σχετίζεται με χαμηλότερο κίνδυνο εμφάνισης διαβήτη και καρδιαγγειακής νόσου. Είναι, λοιπόν, φανερό ότι το πρωινό δε χρειάζεται να είναι πολύπλοκο... τρόφιμα απλά που είναι σημαντικό να υπάρχουν πάντα στη λίστα του super market όπως είναι τα γαλακτοκομικά, τα δημητριακά ολικής άλεσης, τα φρούτα και οι χυμοί τους μπορούν να μας κάνουν να «δούμε με άλλο μάτι» το πρωινό ξύπνημα. Αν μπορείτε να κάνετε κάτι να βελτιώσετε την καθημερινότητά σας και την υγεία σας, κάντε το. Είναι στο χέρι σας!


Μεγάλη φωτιά στην Άνδρο: Εκκένωση οικισμών – Τραυματίστηκε πυροσβέστης | istioforos news\n04 Απριλίου 2021 - 1:14 μ.μ.\nΣε εξέλιξη βρίσκεται μεγάλη πυρκαγιά στην περιοχή Ρέματα της Άνδρου.\nΚατά την επιχείρηση κατάσβεσης τραυματίστηκε πυροσβέστης ο οποίος μεταφέρθηκε στο κέντρο υγείας του νησιού. Σύμφωνα με πληροφορίες του ΣΚΑΪ, δεν πρόκειται για σοβαρό τραυματισμό.\nΛόγω του πυκνού καπνού, ο δήμαρχος του νησιού ζήτησε την εκκένωση δύο οικισμών.\nΣυγκεκριμένα, με ανάρτησή του στο facebook ζήτησε από τους κατοίκους του χωρίου των Ρεμάτων «όπως εκκενώσουν τις οικίες τους λόγω μεγάλης πυρκαγιάς και προβλημάτων με τον καπνό που έχει εξαπλωθεί στην περιοχή». «Παρακαλούμε τους ιδιοκτήτες σταθμευμένων οχημάτων ν’ απομακρύνουν ΑΜΕΣΑ τα Ι.Χ. τους από την περιοχή. Στην περιοχή επιχειρούν δυνάμεις της Πυροσβεστικής και του Σ.Ε.Δ.Α., ενώ έχουν κληθεί και εναέρια μέσα», σημειώνει.\nΑργότερα, όπως ανέφερε ο δήμαρχος του νησιού στον ΣΚΑΪ, ζητήθηκε η εκκένωση και του χωριού Άρνη λόγω αλλαγής της φοράς των ανέμων που στρέφουν το πύρινο μέτωπο προς τον οικισμό.\nΣύμφωνα με το cyclades24.gr, το βράδυ του Σαββάτου δύο φωτιές ξέσπασαν ταυτόχρονα στο νησί. Η πρώτη φωτιά εκδηλώθηκε σε ένα σταθμευμένο όχημα, το οποίο καταστράφηκε ολοσχερώς, επομένως είναι πιθανό να πρόκειται για εμπρησμό. Η δεύτερη φωτιά ξέσπασε στην περιοχή Ρέματα σε δασική έκταση.\nΑΘΛΗΤΙΚΑ,2695,ΑΝΔΡΑΣ,312,ΑΡΘΡΑ,819,ΑΣΤΕΙΑ,55,ΑΧΑΪΑ,620,ΓΥΝΑΙΚΑ,957,ΔΙΑΣΚΕΔΑΣΗ,177,ΔΙΑΦΟΡΑ,470,ΔΙΕΘΝΗ,7115,ΕΘΝΙΚΑ,519,ΕΚΚΛΗΣΙΑ,109,ΕΛΛΑΔΑ,12824,ΕΝΔΙΑΦΕΡΟΝΤΑ,445,ΕΠΙΛΕΓΜΕΝΑ,1299,ΕΡΓΑΣΙΑ,191,ΖΩΔΙΑ,775,ΘΕΣΣΑΛΟΝΙΚΗ,1082,ΚΡΗΤΗ,910,ΚΥΠΡΟΣ,938,ΝΕΑ ΤΑΞΗ ΠΡΑΓΜΑΤΩΝ,110,ΟΙΚΟΝΟΜΙΑ,1344,ΠΑΙΔΙ,306,ΠΑΡΑΞΕΝΑ,372,ΠΑΡΑΠΟΛΙΤΙΚΑ,464,ΠΕΡΙΒΑΛΛΟΝ,529,ΠΟΛΙΤΙΚΗ,3021,ΠΟΛΙΤΙΣΜΟΣ,495,ΠΡΟΦΗΤΕΙΕΣ,179,ΣΙΝΕΜΑ,92,ΣΥΝΤΑΓΕΣ,988,ΣΧΕΣΕΙΣ,385,ΤΑΞΙΔΙΑ,370,ΤΕΧΝΟΛΟΓΙΑ-ΕΠΙΣΤΗΜΗ,1227,ΥΓΕΙΑ,1214,ΧΡΗΣΙΜΑ,412,AUTOMOTO,693,LIFESTYLE,529,MEDIA,1205,PEOPLE,111,VIRAL,339,\nistioforos news : Μεγάλη φωτιά στην Άνδρο: Εκκένωση οικισμών – Τραυματίστηκε πυροσβέστης


Νίκος Κατρακάζος: Είμαστε κάθετα αντίθετοι σε αυτό που λένε υπερκέντρο και σε μια λογική που λέει αποφασίζω και το εφαρμόζω διά της βίας» - Samostoday\nΝίκος Κατρακάζος: Είμαστε κάθετα αντίθετοι σε αυτό που λένε υπερκέντρο και σε μια λογική που λέει αποφασίζω και το εφαρμόζω διά της βίας»\nΕδώ και καιρό οι συζητήσεις με την κυβέρνηση για το θέμα του μεταναστευτικού έφτασαν στο σημείο μηδέν.\n«Ο διάλογος πρέπει να γίνεται στο πλαίσιο της αξιοπιστίας και να έχει έναν χρονικό ορίζοντα. Διάλογος για τον διάλογο και συνεδρίαση για τη συνεδρίαση δεν έχει κανένα αποτέλεσμα. Τι άλλο θέλει κανείς για να πειστεί ότι η κυβερνητική θέση είναι ξεκάθαρη εξ αρχής. Η λογική του εγκλωβισμού στα νησιά μας είναι το κύριο συστατικό αυτής της πολιτικής, όπως και της προηγούμενης κυβέρνησης. Αυτό που αποδυνάμωσε ήταν η εικόνα του Περιφερειάρχη που άλλα έλεγε το πρωί, αλλά το μεσημέρι και άλλα το βράδυ».\nΜέσα σε όλα αυτά υπάρχουν και τα τοπικά θέματα καθώς αλλιώς βιώνει τα πρόβλημα η Λέσβος, αλλιώς η Χίος, η Σάμος, η Λέρος, δεν παύει όμως να είναι το ίδιο πρόβλημα με τραγικές συνέπειες για όλους.\nΤην Τετάρτη (26/02) θα πραγματοποιηθεί έκτακτο δημοτικό συμβούλιο για τις περαιτέρω κινητοποιήσεις. «Αυτό που πρέπει να μείνει είναι ότι δεν κρίνεται που θα μείνει το hot Spot στη Σάμο, αυτά δυστυχώς ή ευτυχώς έχουν ξεκαθαρίσει με κυβερνητικές αποφάσεις. Αυτή την στιγμή το άγχος το μεγάλο θα πρέπει να είναι να μην βρεθούμε με δύο Hot Spot, άρα να κλείσει το ΚΥΤ στο Βαθύ, απαραίτητη προϋπόθεση για οτιδήποτε».\nΣημαντικό να βγει η εικόνα δύο Δήμων που συμφωνούν, αλλά περισσότερο του Δήμου που έχει το πρόβλημα και που με ομοφωνία παίρνονται κάποιες αποφάσεις. «Είμαστε κάθετα αντίθετοι σε αυτό που λένε υπερκέντρο και είμαστε και κάθετα αντίθετα σε μια λογική που λέει αυτό αποφασίζω και το εφαρμόζω διά της βίας».\nΣημαντικό και ενός είδους τεστ η συμμετοχή στις κινητοποιήσεις για την τοπική κοινωνία, καθώς οι αντιδράσεις μόνο μέσω κοινωνικών δικτύων δείχνει πως κάποιοι τα λένε μόνο για να τα λένε, τόνισε ο κ. Κατρακάζος. Η σκληρή πραγματικότητα είναι πως στο νησί υπάρχουν χιλιάδες εγκλωβισμένοι και πάντα υπάρχει ο κίνδυνος να βρεθεί η Σάμος με δύο κέντρα.\nΟ Υπουργός Μετανάστευσης και Ασύλου, κ. Νότης Μηταράκης, καλεί με επιστολή του τα συναρμόδια υπουργεία, τους Δημάρχους Μυτιλήνης, Χίου και Σάμου, καθώς και τους Προέδρους των τοπικών συμβουλίων, να συμμετάσχουν σε ομάδα εργασίας που συστήνεται, με σκοπό τη διευθέτηση διαδικαστικών θεμάτων για τον οριστικό τερματισμό λειτουργίας των Κέντρων Υποδοχής και Ταυτοποίησης στη Μόρια, στο Βαθύ και τη ΒΙΑΛ. Η ομάδα εργασίας αναμένεται να ορίσει τις διαδικασίες κλεισίματος των χώρων, εκκένωσης τους από τους διαμένοντες, καθαρισμού και αναμόρφωσης των εκτάσεων, ώστε να αποδοθούν στις τοπικές κοινωνίες. Η ομάδα εργασίας θα ξεκινήσει τις εργασίες της τον Μάρτιο και θα πρέπει να παραδώσει το πόρισμα της έως τέλη Απριλίου.\n«Αυτά είναι για το θεαθήναι και για αλλάξουμε λίγο την ατζέντα και το κλίμα, ότι ξέρετε μην ανησυχείτε θα τα κλείσουμε τα Hot Spot».\nPrevPreviousΤΕ Σάμου ΚΚΕ: ΤΩΡΑ ΕΙΝΑΙ ΩΡΑ ΞΕΣΗΚΩΜΟΥ!\nNextΓιώργος Στάντζος: «Το κράτος ν’ ασκεί και να εξαντλεί την αυστηρότητά του και αλλού, σε επίπεδο επικράτειας και όχι μόνο στα νησιά που υποφέρουν»Next


Η Κ. Παπανάτσιου για την 8η Μάρτη Παγκόσμια Ημέρα της Γυναίκας - PagasitikosNews\nΒρίσκεστε εδώ: ΚΕΝΤΡΙΚΗ / ΓΥΝΑΙΚΑ - ΠΑΙΔΙ / Η Κ. Παπανάτσιου για την 8η Μάρτη Παγκόσμια Ημέρα της Γυναίκας\nΗ Παγκόσμια ημέρα της γυναίκας προτάθηκε το 1910 από την Διεθνή Διάσκεψη Γυναικών σε ανάμνηση της μεγάλης διαμαρτυρίας που έγινε στις 8 Μαρτίου του 1857 από εργάτριες κλωστοϋφαντουργίας στη Ν. Υόρκη, οι οποίες μέσα σε ένα άκρως ανδροκρατούμενο και εκμεταλλευτικό γι’ αυτές σύστημα τόλμησαν να διεκδικήσουν ανθρώπινες συνθήκες εργασίας, μικρότερο ωράριο και ίσα μεροκάματα με τους άνδρες. 111 χρόνια έχουν συμπληρωθεί από τότε κι όμως πολλά μένουν ακόμη να γίνουν ώστε να υπερβούμε ως σύνολο τους κοινωνικούς αποκλεισμούς και περιορισμούς των γυναικών.\nΚαταπίεση στο σπίτι, με μία κοινωνία που τη θέλει υπεύθυνη για το νοικοκυριό, για το μεγάλωμα των παιδιών, για τη λειτουργία του σπιτιού.\nΚαταπίεση στο επάγγελμα, αφού πρέπει να αγωνιστεί πολύ περισσότερο από έναν άνδρα για να πετύχει, συγκρουόμενη συνεχώς με δεδομένα στερεότυπα της κοινωνίας που την αντιμετωπίζει ως πιο ευαίσθητη, πιο ευάλωτη, λιγότερο δυναμική.\nΚαταπίεση ως προς την ελευθερία επιλογής, αφού μια γυναίκα που επιλέγει να μείνει μόνη και να μη γίνει μητέρα, αντιμετωπίζεται καχύποπτα.\nΠαράλληλα η ανισότητα που υφίσταται το γυναικείο φύλλο βαθαίνει και μεγεθύνεται σε περιόδους κρίσεων. Δεν είναι τυχαίο άλλωστε ότι η πρόσφατη οικονομική κρίση έπληξε περισσότερο τις γυναίκες, με συνέπεια να οδηγηθεί στην ανεργία πολύ μεγαλύτερο ποσοστό, σε σχέση με αυτό των αντρών.\nΠαρόμοια είναι και τα αποτελέσματα της σημερινής κρίσης που ζούμε λόγω πανδημίας.\nΓυναίκες της πρώτης γραμμής γιατρίνες, νοσηλεύτριες, δασκάλες, νηπιαγωγοί, καθηγήτριες, εργαζόμενες στα καταστήματα και στα μάρκετ, καθαρίστριες κ.λπ. βρίσκονται σε δυσμενέστερη θέση έναντι των αντρών καθώς έχουν να αντιμετωπίσουν τις αυξημένες απαιτήσεις για τη προστασία της δικής τους υγείας και της οικογένειάς τους την φροντίδα των ασθενών και των παιδιών τους που βρίσκονται σε συνθήκες αποκλεισμού και τηλεκπαίδευσης, την πολύωρη εργασία σε δυσμενής συνθήκες και μεγαλύτερο κίνδυνο απώλειας της εργασίας τους.\nΩς άτομο, ως πολιτικός και ως γυναίκα, θα συνεχίσω να αγωνίζομαι για την απελευθέρωση των γυναικών από κάθε μορφή καταπίεσης, από τα κοινωνικά στερεότυπα, από τις πατριαρχικές σχέσεις εξουσίας, τη σεξουαλική παρενόχληση και την έμφυλη βία.\nΗ λύση περνά μέσα από τους συλλογικούς αγώνες για ένα καλύτερο αύριο. Περνά όμως και από τους επίσημους εκπαιδευτικούς θεσμούς της Πολιτείας, με ένα κατάλληλο εκπαιδευτικό πρόγραμμα, το οποίο ήρθε η ώρα να συζητήσουμε.\nΝοιώθω απέραντη ευγνωμοσύνη και θαυμασμό στη γυναίκα που πρώτη χτύπησε το απόστημα και ανέδειξε αυτή τη απαξιωτική για την ανθρώπινη ζωή πρακτική αλλά και για όλους όσους έλυσαν την σιωπή τους και κατήγγειλαν και συνεχίζουν να καταγγέλλουν τις εγκληματικές αυτές πράξεις.\nΗ Πολιτεία οφείλει να δράσει άμεσα για να δημιουργηθεί το κατάλληλο νομικό και κοινωνικό πλαίσιο ώστε τέτοιες εγκληματικές πράξεις να καταγγέλλονται χωρίς ενδοιασμούς και να τιμωρούνται άμεσα και παράλληλα να αποτρέπονται παρόμοιες πρακτικές εκμετάλλευσης.\nΗ επανασύσταση της Γενικής Γραμματείας Ισότητας των Φύλων είναι ένα πρώτο βήμα για την υλοποίηση δράσεων οριζόντιας ένταξης της διάστασης του φύλου στην κοινωνία και την ενίσχυση της συμμετοχής των γυναικών, με στοχευμένα μέτρα, σε όλους τους κλάδους.\nΗ κατάργησή της από τη σημερινή Κυβέρνηση της ΝΔ, δυστυχώς καταδεικνύει την αδιαφορία της για το ρόλο της γυναίκας στη σημερινή κοινωνία αλλά και τη διάθεσή της απέναντι στις διεκδικήσεις των γυναικών.\n8η Μαρτίου. Μία ημέρα μνήμης των αγώνων για τα δικαιώματα των γυναικών.\nΤιμούμε την σημερινή γιορτή, ξέροντας ότι κάθε μέρα του έτους, κάθε έτος, είναι ένας συνεχής αγώνας διεκδικήσεων για τις γυναίκες της υφηλίου.


Mehaffey Park (Loveland, Κολοράντο) - Κριτικές - TripAdvisor\nMehaffey Park: Εστιατόρια στην περιοχή\nLoveland: Το καλύτερο γεύμα με Τσίλι\nLoveland: Το καλύτερο γεύμα με Μακαρόνια με τυρί\nLoveland: Το καλύτερο γεύμα με Λουκάνικο Αντούιγ\nLoveland: Το καλύτερο γεύμα με Ετουφέ\nLoveland: Το καλύτερο γεύμα με Γαρίδες σε χυλό από μπομπότα\nΔραστηριότητες κοντά σε: Mehaffey Park\nMehaffey Park, Loveland - Κριτικές\nΝο 7 από 47 δραστηριότητες - Loveland\nΑυτό είναι ένα εξαιρετικό πάρκο για να μην πάρετε παιδιά. Έχουν ένα υπέροχο πάρκο σκέιτ, σκύλος park, τένις, μονοπάτια για πικνίκ καταφυγίων και μια παιδική χαρά ότι ένα παιδί κάθε ηλικίας θα αγαπήσουν. Δεν Pokeman με την 9χρονη κόρη μου και είχε μια έκρηξη!\nΤο όμορφο πάρκο με άφθονο χώρο\nΣε αυτό το πάρκο είναι μεγάλο. Υπάρχουν πολλά πράγματα που μπορείτε να κάνετε, όπως γήπεδα τένις, μπάσκετ, χώρους για πικ-νικ, ανοίξτε φυτεμένες περιοχές και μεγάλη παιδική χαρά και ακόμη και μια περιοχή όπου τα παιδιά μπορούν να παίξουν στο νερό. Επισκεφθήκαμε αυτό να περάσουν λίγο...χρόνο και είναι πολύ χαρούμενοι που το κάναμε. Τα παιδιά είχαν μια έκρηξη και δεν θα θέλετε να φύγετε. Με τα βουνά στο παρασκήνιο, αυτό το μέρος είναι ένα διαμάντι. Το μέρος φαίνεται να είναι πολύ καλά διατηρημένο και τα μπάνια είναι καθαρά.Περισσότερα\nΝέο πάρκο για τα παιδιά\nΤο πάρκο άνοιξε όχι πολύ καιρό. Έτσι, πολλά από τα φυτεύονται δένδρα είναι αρκετά μικρό. Οι τουαλέτες είναι πολύ καθαρό και κλιματισμό. Υπάρχουν ωραία pavilions μπορείτε να νοικιάσετε για λειτουργίες μέσω της πόλης park αρχές. Τα παιδιά μπορούν να παίξουν περιοχή είναι εξαιρετική. Ένα σκάφος...pirate θεματικά με 3 επίπεδα για μεγάλο παιδιά, και ένα άλλο χώρο παιχνιδιού για νήπια. Μια μικρή πτώση νερού που περιβάλλουν το πειρατικό πλοίο παιδότοπο. Πρέπει να πάρετε παιδιά τις ηλιόλουστες μέρες.Περισσότερα\nΜεγάλο πάρκο με υπέροχη θέα και Longs Meeker κορυφή!!!\nΔιασκεδαστικό μέρος να περπατήσεις σκύλο σας. Ωραία παιδική χαρά για τα παιδιά να εξερευνήσετε. Η θέα είναι πολύ ωραίο. Επίσης διασκεδαστικό να παρακολουθήσετε το χήνες στην λίμνη. Αξίζει να το αυτοκίνητο στο δυτικό κέντρο Loveland.\nΕγκαίρως για τα παιδιά, ενώ η μαμά και τον μπαμπά μπορούν ακόμη να λίγα βήματα ή θερμίδες.\nΠραγματικά μου αρέσει αυτό το πάρκο. Είστε κρυμμένο πίσω από τη δυτική πλευρά και δεν εμπίπτει στο I25. Σχεδόν οτιδήποτε χρειάζεστε για να πάρετε κάποια εργασία ενώ τα παιδιά σκίσετε πάνω\nΚαταπληκτικό νέο πάρκο στο κέντρο Loveland!\nΑυτό είναι πραγματικά ένα ωραίο μέρος. Ένα καταπληκτικό παιδική χαρά και τεράστιο διαμορφωμένο περιοχή για περπάτημα, παροχής τροφής σε πάπιες, ποδήλατα για ιππασία, αθλητισμού, σκέιτμπορντ, flying χαρταετούς, σας όνομα. Υπάρχουν περιοχές πικνίκ με μπάρμπεκιου, άπλετο χώρο για όλα!\nΈνα από τα κρυμμένα διαμάντια της Loveland\nΤους αξιωματούχους της πόλης πήγαμε στη θάλασσα για να παρέχουν την καλύτερη δυνατή ψυχαγωγία για να καλύψει όλες τις ανάγκες μιας ποικιλίας των ατόμων και σε όλες τις ηλικίες. Το skate και ποδήλατο περιοχές είναι μεγάλη επιτυχία με τα μικρά και τα μονοπάτια πεζοπορίας είναι...εξαιρετικό για τους ηλικιωμένους ... όλα είναι το μέρος για να μείνειςΠερισσότερα\nΑυτό είναι υπέροχο. Θα πάμε να τα πόδια τους σκύλους και περάστε την ώρα σας στον χώρο στάθμευσης το σκύλο. Το πάρκο έχει εξαιρετική μονοπάτια για περπάτημα αλλά θα πρέπει να προσέχουμε για ποδήλατα. Διαθέτει ένα μεγάλο χώρο παιχνιδιού/παιδική χαρά για τα παιδιά.\nMehaffey Park - είναι ένας κτηνοτρόφος\nΟι εγγονές νομίζω ότι αυτό είναι το σημαντικότερο πράγμα από ψωμί σε φέτες. Τα παιδιά το τέλος του πάρκου έχει πολλές δραστηριότητες ψυχαγωγίας και αναψυχής διαθέτει από πύργους δεν ξέρει τι να κάνετε ορειβασία, σε σήραγγες. Υπάρχει ελεύθερος χώρος για την εκτέλεση και την καύση...περίσσειας ενέργειας. Με βάση την εμπειρία μας όλα τα παιδιά και τους γονείς τους δεν ήταν ανοικτό και φιλικό.Περισσότερα\nΕκτός από την υπέροχη πόλη\nΕκπληκτικό πάρκο για κάθε είδους δραστηριότητες αναψυχής στην ύπαιθρο. Παιδική χαρά, γήπεδο μπάσκετ, γήπεδο, pickleball, πατινάζ, ή απλά βόλτες. Αγαπημένος προορισμός για οικογένειες.\nΔείτε και τα 16 κοντινά ξενοδοχείαΔείτε και τα 278 κοντινά εστιατόριαΔείτε και τα 114 κοντινά αξιοθέατα\nΛάβετε γρήγορα απαντήσεις από το προσωπικό του Mehaffey Park και από προηγούμενους επισκέπτες.


Θάλασσα και περίοδος! | FamilyLife.gr\n50 κιλά έλαιο καρύδας αρσενικό έμβρυο βούτυρο κακάο διαβήτης στη κύηση κλειτορίδα κράμπες μαμά υπάρχει άη βασίλης μεγάλη περιφέρεια παιδική ψυχή πως θα αγαπήσει το διάβασμα σνακ στο παιδί συντήρηση μητρικού γάλακτος τερακότα υπέρβαρο\nΚάθε καλοκαίρι οι γυναίκες έχουν να αντιμετωπίσουν το “πρόβλημα” που ονομάζεται περίοδος.\nΜπορώ να κάνω μπάνιο; Κινδυνεύω να μολυνθώ από τη θάλασσα; Πρέπει να χρησιμοποιώ ταμπόν; Όλες οι απαντήσεις στο άρθρο που ακολουθεί.\nΝα κάνω μπάνιο;\nΑυτή είναι προσωπική απόφαση, καθώς ιατρικά δεν υπάρχει κάποια αντένδειξη για να μην κολυμπάτε όταν έχετε περίοδο. Οι περισσότερες γυναίκες όμως, δεν νιώθουν ιδιαίτερα άνετα τις πρώτες 2 ημέρες της περιόδου, όπου η αιμορραγία είναι πιο βαριά.\nΑπό την άλλη πλευρά η κίνηση και το νερό, μπορεί να είναι ιδιαίτερα χαλαρωτικό και ευεργετικό για τους πόνους της περιόδου. Οπότε η απόφαση για το εάν θα μπείτε ή όχι είναι αποκλειστικά δική σας…\nΝα φορέσω ταμπόν;\nΤο ταμπόν είναι απόλυτα ασφαλές και σας επιτρέπει να κολυμπήσετε άνετα. Θα πρέπει να θυμάστε όμως κάποιους κανόνες για τη χρήση του ταμπόν, ώστε να μην δημιουργηθούν προβλήματα στην πορεία:\nΦροντίστε να πλύνετε καλά τα χέρια σας, πριν τη χρήση του ταμπόν\nΜην το αφήνετε πολύ ώρα στον κόλπο, ιδίως αφού έχετε βγει από τη θάλασσα\nΠροσοχή στο μέγεθος του ταμπόν! Ένα μεγαλύτερο μέγεθος από όσο πρέπει, μπορεί να δημιουργήσει πρόβλημα ξηρότητας κόλπου\nΘα πονάω περισσότερο μετά τη θάλασσα;\nΔεν υπάρχει κάποια έρευνα που συνδέει την αύξηση των πόνων περιόδου με τη θάλασσα. Από την άλλη πλευρά υπάρχουν αναφορές γυναικών για το γεγονός ότι κόβεται η ροή για 1-2 ημέρες, αλλά αυτό μπορεί να οφείλεται σε σύσπαση των αγγείων από το κρύο νερό.\nΣε γενικές γραμμές, ακολουθώντας τους γενικούς κανόνες υγιεινής και πρόληψης, όπως το να βγάζετε αμέσως το βρεγμένο μαγιό, δεν κινδυνεύετε να έχετε πρόβλημα κολυμπώντας όταν έχετε περίοδο.


Γιατί φοράμε τον 'Μάρτη', το βραχιολάκι με την στριμμένη άσπρη και κόκκινη κλωστή\nΤο έθιμο με τις αρχαιοελληνικές ρίζες, πήρε το όνομα του από το λατινικό όνομα του θεού Άρη, Mars\nnews247 01 Μαρτίου 2018 18:49\nΟ λαογράφος Λουκάτος αναφέρει ότι τα «χελιδονίσματα» προέρχονται από την αρχαιότητα. Την Πρώτη Μαρτίου οι μικροί έφτιαχναν ένα ομοίωμα χελιδονιού και τραγουδώντας το ανάλογο τραγούδι πήγαιναν από σπίτι σε σπίτι για να μαζέψουν αυγά.\nΤο βραχιολάκι αυτό, σύμφωνα με την παράδοση, το φοράνε κυρίως τα παιδιά για να μην «καούν» και να προστατευτούν από τον ανοιξιάτικο ήλιο. Μέχρι και πρόσφατα, πριν κάποιες δεκαετίες οι όμορφες γυναίκες ήταν αυτές που δεν μαύριζαν από τον ήλιο (μαύριζαν αυτές που έκαναν δουλειά έξω, οι αγρότισσες που ήταν πιο φτωχές). Έτσι ο ήλιος του Μαρτίου ήταν «ύπουλος» και ο μάρτης ήταν η υπενθύμιση!\nΤο βγάζουν στο τέλος του μήνα, ή το αφήνουν πάνω στις τριανταφυλλιές (Rosa) όταν δουν το πρώτο χελιδόνι, για να τον πάρουν τα πουλιά και να χτίσουν τη φωλιά τους. Που υπάρχει το έθιμο Το έθιμο εκτός από την Ελλάδα, υπάρχει και στην Αλβανία (ονομάζεται Βερόρε), στα Σκόπια (ονομάζεται Μαρτίνκα). Σε αυτές τις χώρες πολλές φορές δένουν το Μάρτη σε κάποιο καρποφόρο δέντρο, ώστε να του χαρίσουν ανθοφορία, ενώ μερικοί τον τοποθετούν κάτω από μια πέτρα κι αν την επόμενη ημέρα βρουν δίπλα της ένα σκουλήκι, σημαίνει ότι η υπόλοιπη χρονιά θα είναι πολύ καλή.\nΕπιμέλεια – Κείμενο MSc Χρήστος Χαλβατζής από γφ βοτανική.


Πώς να διατηρούνται τα λαχανικά σας φρέσκα και δροσερά για περισσότερο διάστημα - Queen.gr\nΚαι πώς να σώσετε αυτά που αρχίζουν και μαραίνονται\nΕίναι αλήθεια τα λαχανικά και ιδίως τα φυλλώδη πράσινα, όπως είναι το μαρούλι, το σπανάκι και η ρόκα, τείνουν να μαραίνονται εύκολα. Πόσες και πόσες φορές έχει τύχει να τα πετάξετε λόγω λάθος αποθήκευσής τους;\nΑν δεν τα προσέχετε και δεν τα αποθηκεύετε σωστά, ή θα πρέπει να τα καταναλώσετε σε σύντομο χρονικό διάστημα ή πολύ πιθανό να καταλήξουν άδικα στον κάδο απορριμμάτων.\nΠως όμως μπορείτε να διατηρήσετε τα λαχανικά σας φρέσκα και δροσερά για περισσότερο διάστημα;\n-Mε το που τα αγοράσετε θα πρέπει να τα τοποθετήσετε μέσα στο συρτάρι του ψυγείου σας. Μην ξεχάσετε να βάλετε και ένα βρεγμένο σφουγγαράκι , στη γωνία του συρταριού. Με τον τρόπο αυτό, θα υπάρχει υγρασία στο συρτάρι κι έτσι δε θα μαραίνονται γρήγορα τα φρέσκα λαχανικά σας.\n-Αν πάλι τα λαχανικά σας έχουν ήδη αρχίσει να μαραίνονται η λύση είναι η εξής: Αφαιρέστε τα φύλλα τα οποία έχουν μαυρίσει ή μαραθεί τελείως και βουτήξτε τα υπόλοιπα σε παγωμένο νερό για περίπου μία ώρα. Με αυτόν τον τρόπο, τα λαχανικά θα ξανανιώσουν. Φροντίστε να τα καταναλώσετε σύντομα.\nΦυσικά αποφεύγετε να τα τοποθετείτε σε χώρους που έχει πρόσβαση ο ήλιος.\nΜάθετε πως να αναγνωρίζετε τα φρέσκα φρούτα!\nΠώς να μην ξεβάφουν και να διατηρούν το χρώμα τους τα σκούρα τζιν σας\nΠως η τσουκνίδα μπορεί να σας σώσει από την πιτυρίδα!


Η ταινία Xenia υποψήφια για το βραβείο Lux 2014 - alterinfo.gr\nΗ ταινία Xenia υποψήφια για το βραβείο Lux 2014\nΗ ταινία Xenia του Πάνου Χ. Κούτρα, είναι ανάμεσα στις πρώτες δέκα υποψήφιες ταινίες για το βραβείο Lux του έτους 2014, όπως ανακοινώθηκε κατά τη διάρκεια του 49ου Φεστιβάλ του Καρλοβι Βάρι. Η φετινή επιλογή των ταινιών έγινε με το σκεπτικό να αναδειχθεί ο πλούτος, η ποικιλία και η υπεροχή του ευρωπαϊκού κινηματογράφου.\nΗ ταινία Xenia, η οποία έχει χρηματοδοτηθεί και από το Ελληνικό Κέντρο Κινηματογράφου, σε σκηνοθεσία και σενάριο του Πάνου Χ. Κούτρα, αφηγείται την ιστορία του Ντάνυ και του αδερφού του, Οδυσσέα, 16 και 18 ετών, οι οποίοι μετά το θάνατο της Αλβανής μητέρας τους, ξεκινούν ένα ταξίδι από την Κρήτη έως τη Θεσσαλονίκη, με σκοπό να βρουν τον Έλληνα πατέρα τους, που τους εγκατέλειψε όταν ήταν ακόμη παιδιά.\nΞένοι στην ίδια τους τη χώρα είναι αποφασισμένοι να τον πείσουν να τους αναγνωρίσει, προκειμένου να αποκτήσουν την ελληνική ιθαγένεια, αλλά και να συμμετάσχουν σε ένα τηλεοπτικό talent show που θα τους εξασφαλίσει μια καλύτερη ζωή. Στη διαδρομή θα έρθουν αντιμέτωποι με όσα τους ενώνουν, την αγριότητα της εφηβείας, ένα όνειρο που πρέπει με κάθε τρόπο να γίνει πραγματικότητα και μια Ελλάδα που αρνείται να τους ακολουθήσει.\nΗ ταινία είναι παραγωγή της 100% Synthetic Films ΕΠΕ και της Wrong Men, σε συμπαραγωγή των MPM Films, Entre Chien et Loup, Arte France Cinema, Ελληνικό Κέντρο Κινηματογράφου, ΝΕΡΙΤ ΑΕ, NOVA, με τη συμμετοχή των Arte France, Aide Au Cinemas du Monde, CNC Institut Francais και με την υποστήριξη των Eurimages, Media Programme, Κέντρο Κινηματογράφου της Federation Wallonie Bruxelles, Formovies. Τη διεθνή διανομή και τις πωλήσεις της ταινίας έχει αναλάβει η Pyramide Distribution, ενώ η ελληνική διανομή ανήκει στη Feelgood Entertainment. Η ταινία, που έκανε πρεμιέρα με μεγάλη επιτυχία στο 67ο Φεστιβάλ Καννών, έχει ήδη βγει στις γαλλικές αίθουσες αποσπώντας εξαιρετικές κριτικές.\nΗ πρώτη απονομή του Βραβείου Lux έγινε το 2007 σαν απόδειξη της δέσμευσης του Ευρωπαϊκού Κοινοβουλίου προς την ευρωπαϊκή κινηματογραφική βιομηχανία. Οι 10 ταινίες που επιλέχθηκαν φέτος, είναι ένας συνδυασμός ποιότητας ειδών, ιστοριών, καλλιτεχνικών προσεγγίσεων, μηνυμάτων και συναισθημάτων και μας ταξιδεύουν σε πολλές χώρες σε όλη την Ευρώπη.\nΑπό το αρχικό σύνολο των δέκα ταινιών, οι τρεις που θα επιλεγούν, θα προβληθούν στα 28 κράτη-μέλη της Ευρωπαϊκής Ένωσης, υποτιτλισμένες στις 24 επίσημες ευρωπαϊκές γλώσσες. Η ανακοίνωση της τελικής τριάδας θα γίνει στη Ρώμη στα τέλη του μήνα Ιουλίου, κατά τη διάρκεια της Συνέντευξης Τύπου του Φεστιβάλ Βενετίας, ενώ το βραβείο της νικητήριας ταινίας, θα απονεμηθεί στις 17 Δεκέμβρη στο Σρασβούργο. Η ταινία που θα κερδίσει θα προσαρμοστεί και για άτομα με προβλήματα όρασης και ακοής.\nΣτο παρελθόν οι ταινίες Attenberg Αθηνάς Ραχήλ Τσαγγάρη και Ακαδημία Πλάτωνος του Φίλιππου Τσίτου ήταν υποψήφιες για το ίδιο βραβείο.


Before We Leave Review – GameSenpai.gr\nHome/Reviews/Game Reviews/Before We Leave Review\nFrostBubbleZ22 Ιουνίου 2021\nΗ σχέση μου με τα παιχνίδια τύπου colony management όπως το Anno για παράδειγμα είναι πολύ περίεργη. Η ιδέα του να προσπαθώ να χτίσω μία κοινωνία, πολιτισμό ή όπως το έχει στο μυαλό του ο καθένας με ιντριγκάρει. Πάντα μου αρέσει η αρχή σε αυτά τα παιχνίδια και πάντα αρχίζω να κουράζομαι όταν μεγαλώνει το όλο πράγμα.\nΣκέφτομαι πως μπορώ να ξεκινήσω να δημιουργώ κάτι δικό μου σαν έναν πίνακα ζωγραφικής, μία δική μου εκδοχή ενός μικρόκοσμου σε ένα απλό παιχνιδάκι. Φυσικά, ποτέ δεν καταλήγει όπως το έχω αρχικά στο μυαλό μου καθώς ξεκλειδώνω νέα πράγματα διαρκώς και οι ανάγκες μεγαλώνουν. Οπότε δεν μπορώ να πω ότι είναι το είδος παιχνιδιών που λατρεύω ή που δεν βαριέμαι γρήγορα.\nΗ αρχή ενός μικρόκοσμου\nΤο Before We Leave αποτελεί ένα Colony sim με όλα τα γνωστά στοιχεία αυτών των παιχνιδιών από την Balancing Monkey Games. Κυκλοφόρησε στις 13 Μαίου του 2021 έχοντας ως publisher την Team17. Αρχικά, έχεις κάποιους ανθρώπους που βγαίνουν από ένα vault μετά από ένα μεταποκαλυπτικό γεγονός. Σε αυτούς τους ανθρώπους θα πρέπει να δώσεις μία στέγη, νερό και φαγητό ώστε να τους κρατήσεις χαρούμενους. Αυτό ως αντάλλαγμα θα έχει την μεγαλύτερη παραγωγικότητα τους και την ομαλή λειτουργία του colony.\nΈνα από τα πράγματα που μπορώ να πω για το Before We Leave είναι ότι δεν σε τιμωρεί βάναυσα εάν δεν καταφέρεις να κρατήσεις τους αποίκους σου χαρούμενους. Το μόνο που χάνεις είναι το κομμάτι παραγωγικότητας καθώς απλά έχεις μειώσεις στο πόσο δουλεύουν. Με κούραζε απίστευτα να βλέπω πράγματα να καταστρέφονται επειδή δεν είμαι ιδιαίτερα καλός στο διαχειριστικό κομμάτι σε άλλα παιχνίδια τέτοιου τύπου. Από αυτό κρατάμε το γεγονός ότι το Before We Leave απευθύνεται κυρίως στο casual κοινό του είδους.\nΜία ματιά στο τι διαφορετικό προσφέρει\nΤο Before We Leave βασίζεται στο εξαγωνικό χτίσιμο, κάτι που μοιάζει πολύ ιδιαίτερο για το είδος του. Το χτίσιμο σε εξαγωνική μορφή προσωπικά το βρήκα πιο challenging καθώς δεν είναι και τεράστιο το μέγεθος των νησιών του. Εκτός από την μορφή του, πολύ ιδιαίτερος είναι και ο κόσμος του. Μπορείς να πας και να αποικήσεις σε άλλα νησιά αλλά δεν σταματάει εκεί. Μπορείς να πας ακόμα και άλλον πλανήτη του ηλιακού σου συστήματος.\nΣύμφωνα με τα παραπάνω, από την διαχείριση μερικών ατόμων από ένα vault καταλήγεις να κάνεις manage ένα ολόκληρο ηλιακό σύστημα. Μέσα σε αυτό θα έχεις εργοστάσια, σπίτια, πλοία και διαστημόπλοια που μεταφέρουν πράγματα αλλά και μερικές εκπλήξεις του σύμπαντος. Αυτό που κάνει καλά το Before We Leave είναι ότι καθώς ξεκλειδώνεις νέες τεχνολογίες αλλάζουν πολύ τα πράγματα και βλέπεις την εξέλιξη.\nΈπειτα, σου παρέχει αρκετές πληροφορίες σχετικά με τους κατοίκους του κάθε νησιού, τις προμήθειες, την γονιμότητα του εδάφους αλλά και άλλων πραγμάτων που σε βοηθούν στην καλύτερη αντίληψη του περιβάλλοντος. Επίσης, για οτιδήποτε συμβαίνει σου πετάει μικρά μυνήματα με το γεγονός και το που έγινε. Για παράδειγμα, εάν οι κάτοικοι σε ένα νησί πεινάνε τότε θα σου εμφανίσει με κόκκινο μύνημα πως οι κάτοικοι στο τάδε νησί στον τάδε πλανήτη πεινάνε.\nΜπορείς να πατήσεις ξεχωριστά πάνω στον κάθε peep και να δεις πληροφορίες σχετικά με αυτόν. Το ίδιο γίνεται και στα κτήρια όπου μπορείς να δεις τι κάνει εκείνη την στιγμή ο κάθε εργαζόμενος. Ένα από τα κλασσικά φαινόμενα για την μείωση του happiness τους είναι το pollution που παράγεται κατά την δημιουργία ενός εργοαστασίου κοντά σε σπίτια. Οι κάτοικοι του σπιτιού ή οι εργαζόμενοι θα δυσαρεστηθούν οπότε θα πρέπει με νέες τεχνολογίες και τρόπους να το ισοσταθμίσεις.\nΣτο άγνωστο και ακόμα παραπέρα…\nΜία εκμάθηση από τις λίγες με ποικιλία στις επιλογές\nΌλα αυτά τα μαθαίνεις στο πολύ καλό tutorial που προσφέρει, το οποίο μπορεί να θεωρηθεί χαλαρά ως το δικό του σενάριο. Η διάρκεια του είναι σίγουρα πάνω από δύο ώρες και μέσα σε αυτό θα μάθεις ό,τι χρειάζεσαι για το παιχνίδι. Δεν έχω ξαναδεί είναι η αλήθεια τόσο εκτεταμένο tutorial με πολύωρη διάρκεια. Θεωρώ πως είναι κάτι το πολύ θετικό καθώς σίγουρα θα χρειαστείς μία επανάληψη σε όλα όσα έχεις μάθει μέχρι στιγμής.\nΕάν όμως θέλεις να ξεκινήσεις ένα νέο παιχνίδι τότε μπορείς να διαμορφώσεις την εμπειρία σου όπως ακριβώς θέλεις. Μπορείς να βάλεις να έχει μόνο έναν πλανήτη ή να μην έχεις καμία απρόσμενη επίσκεψη. Θέλεις οι peeps να μην επηρεάζονται από τίποτα? Μήπως να ξεκινάς με πολλά resources? Μπορείς να τα διαμορφώσεις όλα αυτά και να παίξεις το παιχνίδι στον βαθμό δυσκολίας που εσύ θα έχεις δημιουργήσει.\nΚαταφέρνει όμως να κρατήσει το ενδιαφέρον?\nΌπως είπα στην αρχή η σχέση μου με το είδος είναι περίεργη. Από την μία μου αρέσει να χτίζω αυτές τις μικρές κοινωνίες αλλά από την άλλη βαριέμαι να κάνω το ίδιο πράγμα ξανά και ξανά σε κάθε νησί ή πλανήτη. Οπότε καθαρά από προσωπική άποψη μετά από μερικές ώρες είχα ξεκινήσει να βαριέμαι. Από αντικειμενική άποψη όμως το Before We Leave προσφερεί ένα πολύ chill περιβάλλον για όσους δεν θέλουν να ασχοληθούν με μάχες και τρελά πράγματα.\nΑν εξαιρέσεις την φάση που μία τεράστια διαστημική φάλαινα τρώει ένα κομμάτι της αποικίας σου, όλα είναι ήρεμα και ομαλά. Θα φτιάξεις τα σπιτάκια σου, θα κάνεις ταξιδάκια με πλοία ώστε να δεις τι παίζει στον πλανήτη που βρίσκεσαι και θα κάνεις manage τις αποικίες.\nΤέλος, τα γραφικά του είναι πολύ όμορφα και προσφέρει αυτό το γλυκούλικο και καρτουνίστικο ύφος. Στον ηχητικό τομέα έμεινα πολύ ευχαριστημένος. Όσο πιο κοντά είσαι στην αποικία τόσα περισσότερα πράγματα ακούς ενώ εάν έχεις κάνει scroll πάρα πολύ πάνω εκτός του πλανήτη τότε ακούς το βουητό του διαστήματος.\nΤο Before We Leave είναι ένα colony sim το οποίο απευθύνεται κυρίως στο casual κοινό του είδους. Δεν έχει να προσφέρει τρελά πράγματα αλλά σίγουρα θα είναι μία χαλαρωτική εμπειρία γεμάτη με νέες ανακαλύψεις. Δεν μπορώ να το προτείνω σε άτομα που ψάχνουν μάχες και περίπλοκα συστήματα καθώς δεν έχει να προσφέρει κάτι τέτοιο. Κυκλοφορεί για PC στην τιμή των 17,99€ και σίγουρα είναι μία τιμή που σου κλείνει έστω και λίγο το μάτι.\nΕάν θέλετε κάτι πιο περίεργο και σουρεαλιστικό τότε διαβάστε το review του Strangeland.\nΑπλό gameplay χωρίς χαώδη συστήματα\nΧαλαρό και πιο casual ύφος\nΤο εξαγωνικό στυλ είναι μία ιδιαίτερη πρόκληση\nΊσως να κουράσει η επανάληψη του μετά από μερικές ώρες\nΟι πλανήτες του θα μπορούσαν να είναι λίγο μεγαλύτεροι\nBalancing Monkey Games Before We Leave Before We Leave Review PC Team17\nΔωρεάν το ARMA: Cold War Assault στο Steam και στο GOG


Καταδίκη βανδαλισμών στο Δημοτικό Αγίου Σπυρίδωνα στην Πάφο από οργανωμένους γονείς\nDecember 7, 2021 - 11:44 am\nΣε δηλώσεις της σε δημοσιογράφους η κ. Ταλιώτου ανέφερε πως «ακόμη μια φορά τα παιδιά μας έγιναν δέκτες βανδαλιστικών επιγραφών αυτή την φορά στο ΙΑ` Δημοτικό Σχολείο του Αγίου Σπυρίδωνα της Πάφου». Δυστυχώς, συνέχισε, είναι λυπηρό όταν χτες πραγματοποιούνταν εκδηλώσεις ενάντια στη βία, σήμερα να γινόμαστε δέκτες εμείς και τα παιδιά μας αυτών των φαινομένων.\nΠρόσθεσε πως για τους βανδαλισμούς έχει ενημερωθεί η Αστυνομία Πάφου και η Σχολική Εφορεία Πάφου για τον καθαρισμό του κτιρίου. Καταδικάζουμε αυτά τα φαινόμενα και ευελπιστούμε ότι οι αρμόδιοι φορείς θα παρακαθίσουν και θα βρουν λύσεις προς επίλυση αυτών των φαινομένων, είπε.\nΠροηγούμενο άρθροΦρικιαστικές εικόνες στο Λυθροδόντα – Απαγχόνισαν με σύρμα δύο σκύλους\nΕπόμενο άρθροΜελέτη: Οι πιο πολλοί νέοι αναρρώνουν γρήγορα από την σπάνια μυοκαρδίτιδα μετά από εμβόλιο Covid


Και τώρα ποιος δικαιώνεται; - Ανεξάρτητος-νέα του ν. Σερρών\nΚαι τώρα ποιος δικαιώνεται;\nBy ανεξάρτητος on 10 Απριλίου 2014 Δεν επιτρέπεται σχολιασμός στο Και τώρα ποιος δικαιώνεται;\n[του Ανδρέα Μαραθιά]\n…Ο Γιώργος Παπανδρέου που μας έβαλε στο Μηχανισμό στήριξης και χάραξε με τους δανειστές το πλαίσιο της Μνημονιακής οικονομικής πολιτικής που ακολουθείται τα 4 τελευταία χρόνια;\nΟ Λουκάς Παπαδήμος που συνέχισε το πρόγραμμα και πέτυχε το PSI;\nΟ Αντώνης Σαμαράς που μετά από δύο χρόνια σκληρής αντιπολιτευτικής κριτικής απέναντι στο Μνημόνιο έκανε στροφή 180 μοιρών και επί κυβέρνησης του επιτυγχάνεται το πρωτογενές πλεόνασμα και η έξοδος στις αγορές;\nΉ μήπως οι υπουργοί Οικονομικών Γιώργος Παπακωνσταντίνου και Ευάγγελος Βενιζέλος που τέθηκαν επικεφαλής της εφαρμογής μιας σκληρής δημοσιονομικής προσαρμογής για την πλειοψηφία του ελληνικού λαού;\nΠροφανώς η Ευρωπαϊκή Επιτροπή, η Ευρωπαϊκή Κεντρική Τράπεζα και το ΔΝΤ, η γνωστή μας Τρόικα δηλαδή αλλά και Γερμανίδα καγκελάριος η Άνγκελα Μέρκελ αισθάνονται δικαιωμένοι, εν αντιθέσει με τα κόμματα της αντιπολίτευσης που εξακολουθούν να αμφισβητούν το εφαρμοζόμενο μείγμα οικονομικής πολιτικής.\nΣίγουρα δεν νοιώθουν δικαιωμένοι οι πολίτες-εργαζόμενοι, συνταξιούχοι και μικρομεσαίοι επιχειρηματίες της χώρας που ορισμένοι μάλιστα πλήρωσαν ακόμη και με τη ζωή τους τη συνταγή λιτότητας με σκοπό την έξοδο από την κρίση και την επιστροφή της χώρας στην…κανονικότητα.\nΗ οικονομία είναι ψυχολογία και σαφώς πιο..πρακτική σε σχέση με την πολιτική και τους πολιτικούς που επιχειρούν ανέκαθεν την πολιτική εκμετάλλευση και πολιτική αξιοποίηση των επιτευγμάτων στον οικονομικό τομέα αποσκοπώντας στα λεγόμενα πολιτικά, κομματικά και εν τέλει εκλογικά οφέλη.\nΗ επόμενη μέρα είναι βέβαιο ότι θα βρει την πολιτική τάξη της χώρας, συμπολίτευση και αντιπολίτευση, ενόψει μάλιστα των εκλογικών αναμετρήσεων να αντιπαρατίθεται σκληρά για το αν ο αγώνας δικαιώθηκε ή συνεχίζεται και προς ποια κατεύθυνση….\nΗ απάντηση σε πρώτη φάση θα δοθεί από τους ίδιους τους πολίτες στις 18 και 25 Μαϊου.\nαξιοποίηση, απάντηση, εργαζόμενοι, κόμματα, κρίση, κριτική, Μαραθιάς Ανδρέας, νομικό, οικονομία, Παπανδρέου, πλεόνασμα, ποίηση, πολιτική, πρόγραμμα, Σαμαράς, συνταξιούχοι, Τράπεζα\nΚαι τώρα ποιος δικαιώνεται; added by ανεξάρτητος on 10 Απριλίου 2014